pythainlp/thai-wiki-dataset-v4 huggingface dataset:
จอมี่นยุ

จอมี่นยุ  หรือที่รู้จักในชื่อ โกจิมมี (Ko Jimmy; 13 กุมภาพันธ์ พ.ศ. 2512 – 23 กรกฎาคม พ.ศ. 2565) เป็นนักเขียนและนักโทษการเมืองชาวพม่า และสมาชิกของกลุ่มนักศึกษารุ่น 88  เขาถูกประหารในเดือนกรกฎาคม พ.ศ. 2565 หลังจากถูกตัดสินประหารชีวิตในข้อหาเคลื่อนไหวต่อต้านรัฐบาลเผด็จการที่ยึดอำนาจในการรัฐประหารในปี พ.ศ. 2564
อาชีพ.
นักกิจกรรม.
จอมี่นยุมีชื่อเสียงในช่วงการก่อการกำเริบ 8888 ในฐานะนักกิจกรรมนักศึกษา เขาถูกจำคุกเป็นเวลา 15 ปี ตั้งแต่ปี พ.ศ. 2531 ถึง 2546 จากการเข้าร่วมในเหตุการณ์ 8888 และต่อมาเขาถูกจำคุกอีกห้าปีหลังจากร่วมการประท้วงการขึ้นราคาน้ำมันกับกลุ่มนักศึกษารุ่น 88 ในเดือนสิงหาคม พ.ศ. 2550
นักเขียน.
เขาเขียนหนังสือแนวพัฒนาตนเองเรื่อง "การสร้างมิตรภาพ"  ซึ่งกลายเป็นหนังสือขายดีในปี พ.ศ. 2548 เมื่อวันที่ 6 กันยายน พ.ศ. 2555 เขาตีพิมพ์นวนิยายเรื่อง "พระจันทร์ในทะเลสาบอี้นเล่"  ซึ่งเขียนขึ้นในปี พ.ศ. 2553 ระหว่างถูกจำคุกในเมืองตองจี ขณะรับโทษในตองจี เขาเขียนเรื่องสั้นการเมืองแนวหลังสมัยใหม่จำนวนหนึ่ง ตีพิมพ์ในประเทศญี่ปุ่น โดยใช้นามปากกาว่า Pan Pu Lwin Pyin โกจิมมีแปลนวนิยายมากมายรวมทั้ง "เทวากับซาตาน" และ "รหัสลับดาวินชี" ขณะถูกจำคุก
การรัฐประหารในพม่า พ.ศ. 2564 และการประหารชีวิต.
เมื่อวันที่ 13 กุมภาพันธ์ พ.ศ. 2564 หลังรัฐประหารในประเทศพม่า พ.ศ. 2564 จอมี่นยุและบุคคลที่มีชื่อเสียงอีก 6 คน ได้แก่ มี่นโกไนง์ , มโย่ยานนองเต้น , อี้นเซนอองโซ่ , มองมองเอ้ , ปานแซโล  และลี่นลี่น  ถูกตั้งข้อหาและออกหมายจับตามมาตรา 505(ข)  แห่งประมวลกฎหมายอาญาของสภาการบริหารแห่งรัฐในข้อหายุยงให้เกิดความไม่สงบต่อรัฐและคุกคาม "ความสงบสุขของสาธารณะ" ผ่านการเผยแพร่ข้อความในสื่อสังคมออนไลน์ เขาถูกจับกุมในอำเภอดะโกนของนครย่างกุ้งเมื่อวันที่ 23 ตุลาคม พ.ศ. 2564 ศาลทหารพม่าได้พิพากษาเมื่อวันที่ 23 มกราคม พ.ศ. 2565 ให้ประหารชีวิตจอมี่นยุภายใต้กฎหมายต่อต้านการก่อการร้ายของประเทศ จากการติดต่อกับคณะกรรมการผู้แทนสมัชชาแห่งสหภาพ, รัฐบาลเอกภาพแห่งชาติ (NUG) และกองกำลังป้องกันประชาชน (PDF) เมื่อวันที่ 23 กรกฎาคม พ.ศ. 2565 มีการประกาศว่า จอมี่นยุถูกประหารชีวิตพร้อมกับเซยาตอ (ဇေယျာသော်) และนักเคลื่อนไหวอีกสองคน
ชีวิตส่วนตัว.
จอมี่นยุเกิดเมื่อวันที่ 13 กุมภาพันธ์ พ.ศ. 2512 ในรัฐฉาน ทางตะวันออกของพม่า ในช่วงเวลาของการก่อการกำเริบ 8888 เขาเป็นนักศึกษาฟิสิกส์ที่มหาวิทยาลัยศิลปะและวิทยาศาสตร์ย่างกุ้ง (ภายหลังเปลี่ยนชื่อเป็นมหาวิทยาลัยย่างกุ้ง) 
เขาสมรสกับนีลาเต้น นักเคลื่อนไหวทางการเมือง พวกเขาพบกันขณะถูกจองจำหลังเหตุการณ์ 8888 และแต่งงานกันหลังจากที่ทั้งคู่ได้รับการปล่อยตัวในปี พ.ศ. 2547 ทั้งคู่มีลูกสาวหนึ่งคนชื่อ เนชีมี่นยุ 
ในเดือนกรกฎาคม พ.ศ. 2565 ขณะที่จอมี่นยุถูกประหารชีวิต เขามีอายุ 53 ปี
อิตา (เจ้าหญิงแห่งอียิปต์โบราณ)

อิตา เป็นพระราชธิดาของฟาโรห์แห่งอียิปต์โบราณ ซึ่งมีพระชนม์ชีพอยู่ในช่วงราชวงศ์ที่สิบสอง ราวประมาณ 1850 ปีก่อนคริสตกาล พระองค์เป็นทราบจากรูปสลักสฟิงซ์ที่พบที่เมืองโบราณกัตนาในประเทศซีเรียปัจจุบัน ปัจจุบันรูปสลักดังกล่าวอยู่ในพิพิธภัณฑ์ลูฟวร์ (หมายเลข AO 14075) บนรูปสลักนี้ได้ระบุว่า พระองค์ทรงมีพระอิสริยยศเป็น"ขุนนางสตรี (iryt-p`t)" และ"พระราชธิดาแห่งกษัตริย์ในร่างกายของพระองค์" พระองค์อาจเป็นที่ทราบมากขึ้นจากสถานที่ฝังพระศพของพระองค์ที่อยู่ถัดจากพีระมิดของฟาโรห์อเมนเอมฮัตที่ 2 ที่ดาห์ชูร์ โดยพระศพของพระองค์ยังอยู่ในสภาพที่ดีไม่บุบสลาย และพบโลงพระศพไม้ที่มีข้อความทางศาสนาขนาดยาว รวมทั้งพระนามของพระองค์และชุดเครื่องประดับส่วนตัวอันล้ำค่า รวมทั้งกริชที่ประดับประดาอย่างวิจิตรงดงาม แต่ไม่แน่ใจว่าทั้งสองพระองค์จะเป็นบุคคลพระองค์เดียวกันหรือไม่ โดยตำแหน่งของสถานที่ฝังพระศพอาจบ่งบอกว่า พระองค์เป็นพระราชธิดาของฟาโรห์อเมนเอมฮัตที่ 2
ยฺหวี่ชือ

ยฺหวี่ชือ ("Yǔ Shī") และอีกนามหนึ่งหรือภาคหนึ่ง คือ กิ่งหลิวแดง ("ฉื้อซง", 赤松; หรือ "ฉื้อซงจื่อ" – ปรมาจารย์กิ่งหลิวแดง) ซึ่งเป็นนามอื่น ๆ เพิ่มเติม เป็นเทพแห่งฝนของจีน นามของ "ยฺหวี่ชือ" ในความหมายคือ "พระวัสสานเทพ" และ "เจ้าพ่อพ่อวัสสานบดี"
เกี่ยวกับเทพบดียฺหวี่ชือ.
ยฺหวี่ชือในศาสนาท้องถิ่นจีนและเทพปกรณัมจีนมักจะปรากฏพระองค์ร่วมกับพระพายจีน เทพเจ้าแห่งลม และหลุยจินจู้ (รามสูรจีน) เทพเจ้าแห่งสายฟ้าและนางเมขลาจีน (เตียนบ๊อ) บทบาทของพระองค์ปรากฏทางศาสนาในปัจจุบันและในเรื่องราวตำนานทางประวัติศาสตร์ที่เกี่ยวข้องกับหยูซีซึ่งมีการอ้างอิงหลากหลายในบทกวีและวัฒนธรรมสมัยนิยมเช่นในบทกวีต่าง ๆ มากมาย เทพชายาของพระองค์ คือ ยฺหวี่ชือเฉีย 
ในภาคฉื้อซงจื่อ.
บางครั้งพระองค์อาจปรากฏในรูปแบบภาค ฉื้อซงจื่อ ("Chì-Sōng-Zǐ"เวด-ไจลส์: "Ch'ih-sung-tzu""Master Red Pine") เรื่องราวของพระองค์ปรากฏในรัชกาลเฉินหนง ซึ่งปรากฏองค์เป็นชาวป่าผู้ขจัดภัยพิบัติทางธรรมชาติและความแห้งแล้งให้แก่ประชาชนและได้รับการยกย่องให้เป็นเทพแห่งฝนของจีนและได้รับการอัญเชิญให้สถิตประทับบนภูเขาคุนหลุนในตำนาน
คลองบางแก้ว (จังหวัดนครปฐม)

คลองบางแก้ว เป็นคลองธรรมชาติ เป็นคลองสาขาที่แยกออกจากแม่น้ำนครชัยศรี มีคลองสาขาต่าง ๆ เช่นห้วยจรเข้ คลองบางแขม และคลองหนองดินแดง คลองบางแก้วที่บริเวณธรรมศาลา ได้แยกออกเป็นสองสาย สายหนึ่งไปบรรจบกับคลองเจดีย์บูชา อีกสายหนึ่งแยกขึ้นไปเป็นคลองบ้านภูมิ ต่อไปเป็นห้วยจรเข้ผ่านบ้านหนองขาหยั่งเรียกว่า คลองบางแขม ผ่านบ้านหนองดินแดงเรียกว่า คลองหนองดินแดง ต่อขึ้นไปเป็นคลองบางตาลและคลองยาง ส่วนหนึ่งของคลองของเส้นแบ่งเขตจังหวัดนครปฐมกับจังหวัดราชบุรี แล้วไปบรรจบแม่น้ำแม่กลองที่บ้านท่าผา อำเภอบ้านโป่ง จังหวัดราชบุรี
คลองบางแก้วไหลผ่านพื้นที่ทางทิศใต้เมืองนครปฐมโบราณ โดยแยกออกเป็นทางน้ำ 2 สาย ทางน้ำสายแรกไหลเข้าสู่ทิศใต้ของเมืองเป็นคลองเมืองทางด้านใต้และรวมกับห้วยจระเข้ซึ่งเป็นคลองทางทิศตะวันตกของเมืองนครปฐมโบราณ มีชื่อเรียกคลองเมืองทางทิศใต้ในระยะนี้ว่า "คลองพญากง" และไหลออกไปทางทิศตะวันออกไปรวมกับลำน้ำบางแก้วทางวัดธรรมศาลา ส่วนทางน้ำอีกสายหนึ่งไหลผ่านพื้นที่ใต้เมืองนครปฐมโบราณ เรียกลำน้ำนี้ว่า "คลองพญาพาน"
คลองบางแก้วเป็นเส้นทางเสด็จพระราชดำเนินไปทรงสำรวจองค์พระปฐมเจดีย์ของพระบาทสมเด็จพระจอมเกล้าเจ้าอยู่หัว 
สถานที่ริมคลอง.
วัดที่ตั้งอยู่ริมคลองได้แก่ วัดธรรมศาลา วัดโคกพระเจดีย์ วัดบางแก้ว วัดไทร วัดท่าตำหนัก วัดตุ๊กตา และวัดกลางบางแก้วซึ่งอยู่ตรงปากคลองที่บรรจบกับแม่น้ำนครชัยศรี ส่วนใหญ่เป็นวัดโบราณที่สร้างขึ้นในสมัยอยุธยา สันนิษฐานว่าวัดกลางบางแก้วน่าจะเป็นวัดประจำเมืองนครชัยศรีสมัยอยุธยา ส่วนวัดธรรมศาลาปรากฏเจดีย์สมัยทวารวดี คาดว่าสร้างขึ้นราว 1,000 ปีมาแล้ว
การปรากฏหลักฐานในนิราศ.
ใน "นิราศพระแท่นดงรัง" ที่แต่งเมื่อ พ.ศ. 2379 หมื่นพรหมสมพัตสร (มี) ได้เดินทางจากพระนครไปนมัสการพระแท่นดงรัง ได้ขึ้นบกที่ท่าริมคลองบางแก้ว ตำบลท่าพระยา อำเภอนครชัยศรี จากนั้นได้โดยสารต่อด้วยเกวียนเทียมควาย ผ่านบ้านธรรมศาลา แวะนมัสการพระปฐมเจดีย์แล้วเดินทางต่อไปพระแท่นดงรัง 
นอกจากนั้นยังมีวรรณคดีนิราศที่แต่งขึ้นในโอกาสที่กวีเดินทางไปนมัสการองค์พระปฐมเจดีย์ เท่าที่พบในปัจจุบันมีอยู่ 3 เรื่อง คือ "นิราศพระประธมของพระเจ้าบรมวงศ์เธอ กรมหลวงวงษาธิราชสนิท" แต่งเมื่อ พ.ศ. 2377 "นิราศพระประธม" ของสุนทรภู่ แต่งเมื่อ พ.ศ. 2375 และ "นิราศพระปฐม" ของหลวงจักรปาณี (ฤกษ์) แต่งเมื่อ พ.ศ. 2417 ล้วนใช้เส้นทางเดินทางเดียวกันจากคลองบางกอกน้อย แล้วมาขึ้นบกที่วัดท่าตำหนัก ก่อนเดินทางต่อด้วยเกวียนหรือช้างสู่จุดหมายปลายทางที่วัดพระปฐมเจดีย์
สโมสรฟุตบอลอยุธยา ยูไนเต็ด ในฤดูกาล 2565–2566

ฤดูกาล 2565–2566 เป็นฤดูกาลที่ 7 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยสโมสรจบด้วยอันดับ 11 ในไทยลีก 2 ฤดูกาล 2564–65 
ฤดูกาลนี้สโมสรได้ส่ง เจษฎา จิตสวัสดิ์ หัวหน้าผู้ฝึกสอนและผู้เล่นส่วนใหญ่จากฤดูกาลที่แล้วคืนให้กับ สโมสรฟุตบอลเมืองทอง ยูไนเต็ด เนื่องจากหมดสัญญายืมตัว และแต่งตั้ง สันติ ไชยเผือก กลับมาคุมทีมอีกครั้ง ซึ่งนับเป็นการกลับมาคุมทีมอยุธยา ยูไนเต็ด เป็นครั้งที่ 3 ของเจ้าตัว สโมสรเริ่มต้นฤดูกาลอย่างร้อนแรงด้วยการเปิดบ้านเอาชนะม.เกษตรศาสตร์ในนัดแรกของฤดูกาลไปได้ 2–0 โดย "ปริญญ์ กุญชร" ผู้รักษาประตูของทีมที่ยืมตัวมาจากสโมสรฟุตบอลหนองบัว พิชญ สามารถยิงประตูได้ด้วยลูกตั้งเตะจากแดนของตัวเอง โดยบอลลอยข้ามหัว อนุศิษฏ์ เติมมี ผู้รักษาประตูของ ม.เกษตรศาสตร์ เข้าประตูไป และสร้างสถิติเป็นผู้เล่นตำแหน่งผู้รักษาประตูคนแรกของสโมสรที่สามารถทำประตูได้ในลีก ซึ่งสโมสรทำผลงานได้อย่างยอดเยี่ยมในช่วงแรกด้วยการชนะ 9 นัดจาก 12 นัดแรก มีคะแนนนำเป็นอันดับ 1 ของไทยลีก 2 จนถึงเดือน พฤศจิกายน 2565 หลังจากนั้นสโมรกลับมีฟอร์มการเล่นที่ตกลงไปอย่างมากโดยพบกับช่วงเวลาที่ไม่ชนะใครในลีกถึง 8 นัดติดต่อกัน รวมถึงการตกรอบไทยเอฟเอคัพรอบ 32 ทีมสุดท้าย และตกรอบรีโว่ คัพ 2565–66 รอบ 16 ทีมสุดท้าย ด้วยการแพ้คาบ้านต่อสโมสรฟุตบอลพีที ประจวบ ไปถึง 0–5 
ในเดือน กุมภาพันธ์ 2566 สโมสรจึงได้ตัดสินใจเปลี่ยนผู้ฝึกสอนเป็น บรูนู ปึไรรา ผู้ฝึกสอนชาวโปรตุเกสซึ่งมีประสบการณ์ในการคุมสโมสรฟุตบอลราชบุรีในไทยลีก รวมถึงการคุมทีมในลีกตะวันออกกลาง โดย ปึไรรา ที่มีเวลาเข้ามาคุมทีมเพียง 11 นัด สามารถพาทีมชนะได้เพียง 4 นัดตลอดช่วงเวลาที่เหลือ และพาสโมสรจบฤดูกาลด้วยอันดับ 10
"ข้อมูล ณ วันที่ 30 เมษายน พ.ศ. 2566"
"สถิติการลงสนามและการยิงประตูรวมการแข่งขันทุกรายการ"
 "ณ วันที่ 30 เมษายน 2566"
ยฺหวี่ชือเฉีย

ยฺหวี่ชือเฉีย  เป็นเทพีแห่งฝนของจีน พระนางปรากฏและมีบทบาทใน "คัมภีร์ทะเลและขุนเขา" ในฐานะชายาผู้นำของประเทศที่เรียกว่ายฺหวี่ชือ (雨师国) ; ซึ่ง "นาม" นี้เป็นนามที่บ่งบอกว่าเป็นพระนางเป็นชายาของพระวัสสานเทวดา
ชานไห่จิง

ชานไห่จิง เป็นตำราคลาสสิกจีนซึ่งประมวลภูมิประเทศและสัตว์ในตำนานเอาไว้ ฉบับต่าง ๆ ของตำรานี้อาจมีมาตั้งแต่ 400 ปีก่อนคริสตกาลแล้ว แต่รูปแบบปัจจุบันนั้นเพิ่งมีขึ้นในหลายร้อยปีให้หลัง อันตรงกับต้นราชวงศ์ฮั่น ตำรานี้แบ่งเนื้อหาเป็น 18 ส่วน ส่วนใหญ่บรรยายภูมิประเทศและวัฒนธรรมก่อนสมัยราชวงศ์ฉินซึ่งล้วนแล้วแต่เป็นนิทาน มีการเอ่ยถึงภูเขากว่า 550 แห่ง และทางน้ำอีกกว่า 300 แห่ง นอกจากนี้ยังรวบรวมเรื่องปรัมปราจีนไว้ด้วย
เจ้าพ่อเฟิงตู

เฟิงตูต้าตี้ ("Fēngdū dàdì") หรือ เฟิงตี้ ("Fēngdì" หรือ เฟิงตี้ ("FēngdūYé") เป็นเทพเจ้าแห่งความตายในศาสนาเต๋าและศาสนาชาวบ้านจีนและเป็นประมุขแห่งเทพารักษ์ผู้รักษาของนครเฟิงตู (丰都鬼城 - Fengdu Ghost City) ในเขตฉงชิ่ง พระองค์ได้รับการสักการะบูชาควบคู่กับเจ้าพ่อเขาไท่ในฐานะเทวราชแห่งยมโลกและโลกหลังความตาย
ตงเยฺว่ต้าตี้

ตงเยฺว่ต้าตี้ ("Dōngyuè dàdì") หรือ เจ้าพ่อเขาไท่ เป็นเทพเจ้าในศาสนาเต๋าและศาสนาชาวบ้านจีนและเป็นเทพารักษ์ผู้รักษาเขาไท่ พระองค์ได้รับการสักการะบูชาควบคู่กับเฟิงตูต้าตี้ในฐานะเทวราชแห่งยมโลกและโลกหลังความตาย
กองพลน้อยกูรข่า

กองพลน้อยกูรข่า  เป็นชื่อของหน่วยทหารในกองทัพสหราชอาณาจักรที่ประกอบด้วยชาวกูรข่าเชื้อสายเนปาล กองพลน้อยกูรข่ามีกำลังพลอยู่ที่ 4,010 นาย (เมื่อเมษายน 2021) โดยรับแบบอย่างมาจากหน่วยทหารกูรข่าที่เคยมีอยู่ในกองทัพบริติชอินเดีย ในยุคก่อนที่อินเดียจะได้รับอิสรภาพจากสหราชอาณาจักร ซึ่งในปัจจุบัน กองพลน้อยกูรข่าประกอบด้วยทหารราบ, ทหารยุทธโยธา, ทหารสื่อสาร, ทหารส่งกำลังบำรุง, และทหารช่วยรบและฝึกรบ
ฮากูบะ

ฮากูบะ  เป็นหมู่บ้านที่ตั้งอยู่ในจังหวัดนางาโนะ ประเทศญี่ปุ่น ข้อมูลเมื่อ ค.ศ. 2019 (2019)[ [update]] ฮากูบะมีจำนวนประชากรประมาณ 9,007 คน 4,267 หลังคาเรือน มีความหนาแน่นของประชากร 48 คนต่อตารางกิโลเมตร มีขนาดพื้นที่ทั้งสิ้น 
ฮากูบะเป็นแหล่งสกีรีสอร์ตที่มีชื่อเสียงระดับนานาชาติในตอนเหนือของเทือกเขาแอลป์แห่งญี่ปุ่น เนื่องจากมีหิมะตกมากกว่า 11 เมตรในแต่ละปี และหมู่บ้านแห่งนี้ยังเคยเป็นสถานที่จัดงานการแข่งขันกีฬาโอลิมปิกฤดูหนาว ค.ศ. 1998 (สกีลงเขา, สกีกระโดดไกล, สกีข้ามทุ่ง)
ภูมิศาสตร์.
ฮากูบะตั้งอยู่ในแอ่งภูเขาทางตะวันตกเฉียงเหนือของจังหวัดนางาโนะ ติดกับจังหวัดโทยามะทางทิศตะวันตก และติดกับภูเขาทาเตยามะ ซึ่งมีความสูง 2,900 เมตร ทางทิศตะวันตก พื้นที่ส่วนใหญ่ของหมู่บ้านอยู่ภายในเขตอุทยานแห่งชาติชูบุ-ซังงากุ
ภูมิอากาศ.
ฮากูบะมีภูมิอากาศแบบอบอุ่นชื้นภาคพื้นทวีป (เคิพเพิน "Dfa") โดยมีฤดูหนาวที่หนาวเย็นและมีหิมะตกหนัก และฤดูร้อนที่อบอุ่นและมีฝนตกชุก ด้วยอุณหภูมิที่เย็นลงตามระดับความสูง อุณหภูมิเฉลี่ยรายเดือนตลอด 24 ชั่วโมงจะอยู่ในช่วง ในเดือนมกราคม ถึง ในเดือนกรกฎาคม ฮากูบะได้รับปริมาณหิมะประมาณ 11 เมตรต่อปี โดยปริมาณหิมะส่วนใหญ่จะเกิดขึ้นในเดือนมกราคมและกุมภาพันธ์
ประชากร.
จากข้อมูลสำมะโนของญี่ปุ่น ประชากรของฮากูบะยังคงค่อนข้างคงที่ในช่วง 50 ปีที่ผ่านมา
ประวัติ.
เทศบาลหมู่บ้านฮากูบะก่อตั้งขึ้นเมื่อวันที่ 30 กันยายน ค.ศ. 1956 โดยการควบรวมหมู่บ้านโฮกูโจ และหมู่บ้านคามิชิโระ เข้าด้วยกัน
เศรษฐกิจ.
เศรษฐกิจหลักของฮากูบะคือการท่องเที่ยวตามฤดูกาล
การศึกษา.
ฮากูบะมีโรงเรียนที่สังกัดเทศบาลหมู่บ้าน ได้แก่ โรงเรียนประถม 2 แห่ง และโรงเรียนมัธยมต้น 1 แห่ง ฮากูบะมีโรงเรียนมัธยมปลาย 1 แห่ง โดยสังกัดคณะกรรมการการศึกษาจังหวัดนางาโนะ
กองพลน้อย

กองพลน้อย  เป็นหน่วยทหารทางยุทธวิธี ซึ่งจะประกอบด้วยสามถึงหกกองพันและส่วนสนับสนุน โดยทั่วไปเทียบได้กับกรมทหารขนาดใหญ่ สองถึงสามกองพลน้อยประกอบกันเป็นหนึ่งกองพล
ฮา ยุน-กย็อง

ฮา ยุน-กย็อง (เกาหลี: ; เกิด 20 ตุลาคม ค.ศ. 1992) เป็นนักแสดงชาวเกาหลีใต้ ซึ่งเป็นที่รู้จักจากบทบาท ฮอ ซ็อน-บิน ใน "เพลย์ลิสต์ชุดกาวน์" (Hospital Playlist; ค.ศ. 2020–2021) และบทบาท ชเว ซู-ย็อน ใน "อูยองอู ทนายอัจฉริยะ" (Extraordinary Attorney Woo; ค.ศ. 2022)
นิคมอุตสาหกรรมลาดกระบัง

นิคมอุตสาหกรรมลาดกระบัง เป็นหนึ่งในสี่นิคมอุตสาหกรรมของกรุงเทพมหานคร ตั้งอยู่เลขที่ 40 ซอยฉลองกรุง 31 แขวงลำปลาทิว เขตลาดกระบัง กรุงเทพมหานคร ก่อตั้งเมื่อ พ.ศ. 2521 โดยการนิคมอุตสาหกรรมแห่งประเทศไทย
นิคมอุตสาหกรรมลาดกระบังเป็นนิคมที่ใหญ่ที่สุดในกรุงเทพมหานคร มีเนื้อที่ 2,559 ไร่ แบ่งเป็นเขตอุตสาหกรรมทั่วไป 1,228 ไร่ เขตประกอบการเสรี 683 ไร่ เขตพาณิชยกรรมและที่พักอาศัย 9.23 ไร่ และพื้นที่สาธารณูปโภคและสิ่งอำนวยความสะดวก 638.77 ไร่ จากข้อมูลในรายงานการศึกษาเรื่อง "นิคมอุตสาหกรรมในพื้นที่กรุงเทพมหานคร พ.ศ. 2554" ระบุว่ามีจำนวนโรงงานมากที่สุดคือประมาณ 260 โรง ชนิดของโรงงานอุตสาหกรรมที่มีมากอันดับ 1 คือ กิจการอื่นที่เกี่ยวเนื่องกับอุตสาหกรรม อันดับ 2 อุตสาหกรรมยานยนต์และการขนส่ง อันดับ 3 อุตสาหกรรมเครื่องใช้ไฟฟ้า อิเล็กทรอนิกส์ เครื่องมือวิทยาศาสตร์ ขณะที่นิคมฯ อื่นมีอุตสาหกรรมอาหารและเครื่องดื่ม อุตสาหกรรมอัญมณี อุตสาหกรรมแฟชั่น เป็นต้น
จากเหตุอุทกภัยในประเทศไทย พ.ศ. 2554 พื้นที่แถบลาดกระบังรวมทั้งนิคมอุตสาหกรรมลาดกระบังก็ได้รับผลกระทบ มีสถานประกอบการภายในนิคมอุตสาหกรรมลาดกระบังถูกน้ำท่วม 83 แห่ง ลูกจ้างเดือดร้อน 10,417 คน ภายหลังได้มีการสร้างแนวป้องกันน้ำท่วม เช่น เสริมคันดินโดยรอบให้สูงขึ้นอีก 0.5 เมตร สร้างแนวกระสอบทรายและหินคลุก ปูผ้าพลาสติกคลุมดินเพื่อป้องกันการพังทลายเมื่อถูกน้ำเซาะ รวมถึงปิดกั้นคลองลำแตงโมที่ไหลเข้าสู่พื้นที่นิคมอุตสาหกรรมด้วยถุงทราย สร้างแนวเขื่อนด้วยวงปูนซีเมนต์และแผ่นคอนกรีตให้มีความสูง 1.2 เมตร ตอนกลางลำแตงโม เพื่อป้องกันน้ำล้นทะลัก
เทศบาลตำบลวัดสิงห์

วัดสิงห์ เป็นเทศบาลตำบลซึ่งมีอาณาเขตครอบคลุมพื้นที่ตำบลวัดสิงห์ ในอำเภอวัดสิงห์ จังหวัดชัยนาท ตั้งอยู่ริมแม่น้ำท่าจีน ห่างจากตัวจังหวัดประมาณ 15 กิโลเมตร ได้รับการจัดตั้งขึ้นเป็นเทศบาลตำบลตามพระราชกฤษฎีกาใน พ.ศ. 2480 ในสมัยพระยาพหลพลพยุหเสนา ตามพระราชบัญญัติจัดระเบียบเทศบาล พ.ศ. 2476 ตราสัญลักษณ์ของเทศบาลใช้รูปสิงห์ซึ่งเป็นเครื่องหมายราชการกรมการปกครอง เพื่อสื่อถึงลักษณะของความเป็นผู้นำในการบูรณาการปฏิบัติงานให้ประสบความสำเร็จ ในปี พ.ศ. 2564 เทศบาลมีประชากรทั้งหมด 3,171 คน
บันทึกพระนามแห่งซักกอเราะฮ์

บันทึกพระนามกษัตริย์แห่งซักกอเราะฮ์ เป็นงานแกะสลักหินโบราณจากยุคสมัยรามเสสที่ยังหลงเหลืออยู่ของอียิปต์ ซึ่งปัจจุบันอยู่ในพิพิธภัณฑ์อียิปต์ ในบันทึกดังกล่าวปรากฏรายพระนามฟาโรห์ โดยได้รับการค้นพบที่ซักกอเราะฮ์ในปี ค.ศ. 1861 ภายในหลุมฝังศพของทจูเนรอย (หรือ ทเจนริ) ซึ่งเป็นเจ้าพนักงาน ("หัวหน้านักบวช" และ "ผู้ดูแลงานเกี่ยวกับการก่อสร้างอนุสาวรีย์ทั้งหมด") ในรัชสมัยฟาโรห์รามเสสที่ 2
บันทึกพระนามดังกล่าวได้บันทึกพระนามฟาโรห์จำนวนห้าสิบแปดพระองค์ นับตั้งแต่ฟาโรห์อเนดจ์อิบและฟาโรห์กา'อา จากราชวงศ์ที่หนึ่ง จนถึงฟาโรห์รามเสสที่ 2 จากราชวงศ์ที่สิบเก้า โดยเรียงลำดับพระนามฟาโรห์จากสมัยราชอาณาจักรใหม่ไปยังสมัยราชอาณาจักรเก่า โดยละเว้นพระนาม "ผู้ปกครองจากสมัยช่วงระหว่างกลางที่สอง ผู้ปกครองที่เป็นชาวฮิกซอส และผู้ปกครองเหล่านั้น...ที่มีลักษณะคล้ายกันกับกษัตริย์นอกรีตอย่างฟาโรห์อะเคนอาเตน"
โดยในแต่ละพระนามจะห้อมล้อมรอบด้วยกรอบที่เรียกว่า คาร์ทูช) ซึ่งมีเพียงสี่สิบเจ็ดพระนามเท่านั้นที่หลงเหลืออยู่จากการได้รับความเสียหายอย่างรุนแรง เช่นเดียวกับบันทึกพระนามกษัตริย์อียิปต์โบราณอื่น ๆ บันทึกพระนามแห่งซักกอเราะฮ์ได้ละเว้นพระนามกษัตริย์และราชวงศ์ทั้งหมด โดยเริ่มบันทึกถอยหลังจากฟาโรห์รามเสสที่ 2 จนถึงช่วงกลางของราชวงศ์ที่หนึ่ง ยกเว้นราชวงศ์ที่สิบเอ็ดและราชวงศ์ที่สิบสองซึ่งกลับลำดับกัน ภาพถ่ายที่มีชื่อเสียงของบันทึกรายพระนามดังกล่าวได้รับการตีพิมพ์ในปี ค.ศ. 1865 และสามารถชมภาพที่มีรายละเอียดและความละเอียดสูงได้ทางออนไลน์และในหนังสือ "Inside the Egyptian Museum with Zahi Hawass"
พระนามฟาโรห์ในบันทึก.
โดยพระนามจะเรียงตามลำดับเวลาย้อนกลับจากด้านบนขวาไปซ้ายล่าง ตามที่ตั้งใจให้อ่าน
เดเอ็ฟเบ-โพคาล ฤดูกาล 2022–23

เดเอ็ฟเบ-โพคาล ฤดูกาล 2022–23 เป็นฤดูกาลที่ 80 ของการแข่งขันฟุตบอลถ้วยเยอรมันแบบแพ้คัดออกประจำปี ทีม 64 ทีมที่มีส่วนร่วมในการแข่งขัน ประกอบไปด้วยทีมทั้งหมดที่มาจากปีที่ผ่านมาของบุนเดิสลีกาและซไวเทอบุนเดิสลีกา การแข่งขันเริ่มต้นเมื่อวันที่ 29 กรกฎาคม ค.ศ. 2022 กับรอบแรกจากหกรอบและจะสิ้นสุดลงในวันที่ 3 มิถุนายน ค.ศ. 2023 กับรอบชิงชนะเลิศที่สนามกีฬาโอลิมปิกในเบอร์ลิน (สนามเป็นกลางในนาม) ซึ่งเป็นเจ้าภาพนัดชิงชนะเลิศนับตั้งแต่ ค.ศ. 1985 เดเอ็ฟเบ-โพคาลเป็นที่ยอมรับว่ารายการสโมสรที่สำคัญมากที่สุดอันดับสองในฟุตบอลเยอรมันหลังจากแชมป์บุนเดิสลีกา ผู้ดำเนินการเดเอ็ฟเบ-โพคาลคือสมาคมฟุตบอลเยอรมัน (เดเอ็ฟเบ)
สโมสรที่เข้าร่วมการแข่งขัน.
ด้านล่างนี้คือ ทีมที่เข้าร่วมสำหรับการแข่งขัน:
ตารางการแข่งขันในแต่ละรอบ.
โดยทั่วไปการจับสลากทั้งหมดจะจัดขึ้นที่ พิพิธภัณฑ์ฟุตบอลเยอรมัน ใน ดอร์ทมุนท์, ในช่วงเย็นวันอาทิตย์ เวลา 18:00 หลังจากแต่ละรอบ (เว้นแต่จะระบุไว้เป็นอย่างอื่น). การจับสลากจะถ่ายทอดสดทาง ARD ของ "Sportschau", ออกอากาศที่ ดัสแอร์สเทอ. ตั้งแต่รอบก่อนรองชนะเลิศเป็นต้นไป, การจับสลากสำหรับ เดเอ็ฟเบ-โพคาล ฟราอูเอน จะเกิดขึ้นในเวลาเดียวกัน.
แต่ละรอบของการแข่งขันฤดูกาล 2022–23 ที่มีกำหนดไว้ดังต่อไปนี้:
แมตช์การแข่งขัน.
ทั้งหมดหกสิบสามนัดที่จะลงเล่น, เริ่มต้นกับรอบแรกเมื่อวันที่ 29 สิงหาคม พ.ศ. 2565 (ค.ศ. 2022) และปิดท้ายด้วยรอบชิงชนะเลิศในวันที่ 3 มิถุนายน พ.ศ. 2566 (ค.ศ. 2023) ที่ สนามกีฬาโอลิมปิก ใน เบอร์ลิน.
เวลาจนถึงวันที่ 29 ตุลาคม พ.ศ. 2565 (ค.ศ. 2022) และตั้งแต่วันที่ 26 มีนาคม พ.ศ. 2566 (ค.ศ. 2023) คือ CEST . เวลาตั้งแต่วันที่ 30 ตุลาคม พ.ศ. 2565 (ค.ศ. 2022) ถึง 25 มีนาคม พ.ศ. 2566 (ค.ศ. 2023) คือ CET .
รอบแรก.
การจับสลากสำหรับรอบแรกจะจัดขึ้นในวันที่ 29 กรกฎาคม พ.ศ. 2565 (ค.ศ. 2022), กับ เควิน โกรสคร็อยทซ์ เป็นผู้ทำการจับสลากในแต่ละนัด. สาบสิบจากสามสิบสองนัดจะจัดขึ้นตั้งแต่วันที่ 29 กรกฎาคม ถึง 1 สิงหาคม พ.ศ. 2565 (ค.ศ. 2022). สองนัดที่เหลือ, ที่เกี่ยวข้องกับผู้เข้าร่วมของ เดเอ็ฟเอ็ล-ซูเพอร์คัพ ฤดูกาล 2022 (ลงเล่นเมื่อวันที่ 30 กรกฎาคม), จะจัดขึ้นในวันที่ 30 และ 31 สิงหาคม พ.ศ. 2565 (ค.ศ. 2022).
รอบสอง.
การจับสลากสำหรับรอบสองจะจัดขึ้นในวันที่ 4 กันยายน พ.ศ. 2565 (ค.ศ. 2022), กับ โยเซีย ท็อปฟ์ เป็นผู้ทำการจับสลากในแต่ละนัด. สิบหกนัดจะลงเล่นตั้งแต่วันที่ 18 ถึง 19 ตุลาคม พ.ศ. 2565 (ค.ศ. 2022).
รอบ 16 ทีมสุดท้าย.
การจับสลากสำหรับรอบ 16 ทีมสุดท้าย จะจัดขึ้นในวันที่ 23 ตุลาคม ค.ศ. 2022 โดย มาเรีย อัสไนเมอร์ เป็นผู้ทำการจับสลากในแต่ละนัด. แปดนัดได้จัดขึ้นตั้งแต่วันที่ 31 มกราคม ถึง 1 กุมภาพันธ์ และ 7 ถึง 8 กุมภาพันธ์ ค.ศ. 2023.
รอบก่อนรองชนะเลิศ.
การจับสลากสำหรับรอบก่อนรองชนะเลิศได้จัดขึ้นเมื่อวันที่ 19 กุมภาพันธ์ ค.ศ. 2023, โดย แยคเคอลีน ไมบ์เนอร์ เป็นผู้ทำการจับสลากในแต่ละนัด. สี่นัดจะเกิดขึ้นตั้งแต่วันที่ 4 ถึง 5 เมษายน ค.ศ. 2023.
รอบรองชนะเลิศ.
การจับสลากสำหรับรอบรองชนะเลิศได้จัดขึ้นในวันที่ 9 เมษายน ค.ศ. 2023 กับ อัลเฟรด กิสลาซอน เป็นผู้ทำการจับสลากในแต่ละนัด. สองนัดจะจัดขึ้นตั้งแต่วันที่ 2 ถึง 3 พฤษภาคม ค.ศ. 2023.
รอบชิงชนะเลิศ.
รอบชิงชนะเลิศจะจัดขึ้นในวันที่ 3 มิถุนายน ค.ศ. 2023 ที่ โอลึมเพียชตาดิโยน ในกรุง เบอร์ลิน.
หมายเหตุ.
<templatestyles src="Reflist/styles.css" />
โมชิ โมชิ รีเทล คอร์ปอเรชั่น

บริษัท โมชิ โมชิ รีเทล คอร์ปอเรชั่น จำกัด (มหาชน) เป็นบริษัทสัญชาติไทยที่ดำเนินธุรกิจร้านค้าปลีกภายใต้ชื่อทางการค้า "โมชิ โมชิ" (Moshi Moshi)
ประวัติ.
บริษัทก่อตั้งโดยอชิระ บุญสงเคราะห์ เพื่อจำหน่ายสินค้าแบบญี่ปุ่นในราคาประหยัด มีสาขาแรกที่ศูนย์การค้าแพลทินัม แฟชั่นมอลล์
เริ่มต้นจากธุรกิจค้าส่งสินค้ามีสไตล์และของใช้ต่าง ๆ ที่ใช้ในชีวิตประจำวัน ตั้งแต่ พ.ศ. 2543 จากนั้นเมื่อ พ.ศ. 2559 มีการพัฒนารูปแบบธุรกิจรวมถึงเปลี่ยนชื่อจาก "บริษัท บีกิฟท์ จำกัด" เป็น "บริษัท โมชิ โมชิ เจแปน จำกัด" และในเดือนกรกฎาคม พ.ศ. 2565 ได้แปรสภาพและเปลี่ยนชื่อเป็น "บริษัท โมชิ โมชิ รีเทล คอร์ปอเรชั่น จำกัด (มหาชน)"
เมื่อวันที่ 27 กรกฎาคม พ.ศ. 2565 บริษัทได้ยื่นแบบคำขออนุญาตเสนอขายหลักทรัพย์และแบบแสดงรายการข้อมูลการเสนอขายหลักทรัพย์ (แบบไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ เพื่อเข้าสู่กระบวนการระดมทุนสาธารณะในรูปแบบการเสนอขายหุ้นแก่ประชาชนทั่วไปเป็นครั้งแรก (IPO) และเข้าจดทะเบียนในตลาดหลักทรัพย์แห่งประเทศไทย
ธุรกิจ.
จากข้อมูล ณ พ.ศ. 2565 ร้านโมชิ โมชิ (Moshi Moshi) มีอยู่กว่า 96 สาขา ใน 40 จังหวัดของประเทศไทย สินค้าในร้านมี 12 กลุ่มคือ เครื่องใช้ในบ้าน กระเป๋า เครื่องเขียน ตุ๊กตา ของใช้แฟชั่น อุปกรณ์เสริมความงาม เครื่องนุ่งห่ม เครื่องสำอาง อุปกรณ์ด้านไอที ของเล่น อาหารและเครื่องดื่ม และหมวดอื่น ๆ เช่น หน้ากากผ้า พวงกุญแจ และชุดตรวจหาเชื้อ เป็นต้น สินค้าเหล่านี้มีจำหน่ายผ่านทางเครือข่ายสาขาของบริษัท การขายสินค้าผ่านออนไลน์ และร้านค้าที่จัดขึ้นชั่วคราวบริเวณพื้นที่ส่วนกลางของห้างสรรพสินค้า บริษัทมีศูนย์กระจายสินค้า (Distribution Center) โดยมีขนาดพื้นที่สำหรับคลังสินค้าจำนวน 26,500 ตารางเมตรในจังหวัดนครปฐม
วัดธ่อเจริญธรรม

วัดธ่อเจริญธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใกล้แม่น้ำเพชรบุรี ในตำบลท่าราบ อำเภอเมืองเพชรบุรี จังหวัดเพชรบุรี 
วัดธ่อเจริญธรรม ไม่ทราบแน่ชัดว่าสร้างขึ้นเมื่อใด แต่จากสิ่งก่อสร้างที่หลงเหลืออยู่น่าจะมีมาตั้งแต่สมัยอยุธยาตอนปลาย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484
อาคารเสนาสนะที่สำคัญ ได้แก่อุโบสถทรงไทย ก่ออิฐถือปูน ขนาด 5 ห้อง ฐานอ่อนโค้งเล็กน้อย หัวเสาปูนปั้นเป็นแบบบัวแวงและกรวยเชิง ผนังทางด้านหน้า (ทิศตะวันออก) พระประธานปูนปั้น ปางมารวิชัยขนาดใหญ่ ประดิษฐานอยู่บนฐานชุกชี ประดับด้วยลวดลายปูนปั้น ด้านหน้ามีพระอัครสาวกนั่งประคองอัญชลีอยู่ทั้งสองข้าง บนฐานชุกชีที่แยกออกมา ที่ผนังด้านหลังพระประธาน มีร่องรอยการเปลี่ยนแปลงที่ตั้งพระประธาน ในลักษณะขยับออกมาด้านหน้าและยกให้สูงขึ้น เจดีย์รายจำนวน 8 องค์ หอระฆังได้รับการบูรณะใหม่ เสากลมมีหลังคาซ้อนลดหลั่น 3 ชั้น ศาลาการเปรียญทางวัดรื้อไปเมื่อ พ.ศ. 2530
วัดคู้เกษมสโมสร

วัดคู้เกษมสโมสร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 3 ในตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา มีเจ้าอาวาสคือพระครูเกษมธรรมสโมธาน (ไพศาล ศิริปญฺโญ) 
วัดคู้เกษมสโมสร ชาวบ้านโดยทั่วไปเรียกกันว่า วัดคู้ ตั้งเมื่อวัดเมื่อ พ.ศ. 2424 ได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2538 เขตวิสุงคามสีมากว้าง 20 เมตร ยาว 40 เมตร มีเนื้อที่ในการสร้างวัด จำนวน 10 ไร่ 90 ตารางวา ผู้บริจาคที่ดินสร้างวัด คือนายมี สุวรรณดิษฐ์ ที่ตั้งวัดอยู่ติดริมคลอง ตรงที่ตั้งวัดลำคลองคดเคี้ยว จึงได้ตั้งชื่อวัด "คู้เกษมสโมสร"
ปูชนียวัตถุที่สำคัญ ได้แก่พระพุทธรูปปางมารวิชัย ซึ่งประดิษฐานเป็นพระประธานในอุโบสถ วัดมีเกจิอาจารย์คือ หลวงปู่ยิ้ม วัตถุมงคลของท่านมีเหรียญรุ่นแรกปี 2470 เป็นเหรียญปั้ม ขอบข้างเลื่อย พระปิดตาเนื้อดินขุยปู ผสมผงวิเศษ หลังจาร พระเนื้อผง พิมพ์ บัวตูม บัวบาน พระเนื้อดินพิมพ์ เสมาหลังจาร
ซักกอเราะฮ์

ซักกอเราะฮ์  หรือ (อังกฤษ: Saqqara, Sakkara หรือ Saccara) เป็นหมู่บ้านชาวอียิปต์ในเขตผู้ว่าการกิซา ซึ่งเป็นที่ตั้งของสุสานโบราณของเชื้อพระวงศ์สมัยอียิปต์โบราณ โดยเป็นหมู่สุสานขนาดใหญ่ประจำเมืองเมมฟิส ซึ่งเป็นเมืองหลวงของราชอาณาจักรอียิปต์โบราณ ในบริเวณซักกอเราะฮ์เป็นที่ตั้งของพีระมิดจำนวนหลายหลัง รวมถึงพีระมิดขั้นบันไดของฟาโรห์โจเซอร์ (Step Tomb) และสุสานแมสตาบาอีกจำนวนหนึ่ง ซักกอเราฮ์ตั้งอยู่ห่างจากกรุงไคโรสมัยปัจจุบันไปทางใต้ราว 30 กิโลเมตร (19 ไมล์) ครอบคลุมพื้นที่ประมาณ 7 กม. x 1.5 กม. (4.3 ไมล์ x 0.9 ไมล์)
ซักกอเราะฮ์ประกอบด้วยสิ่งปลูกสร้างหินที่สมบูรณ์ที่สุดและเก่าแก่ที่สุดที่ทราบกันในประวัติศาสตร์ นั่นคือพีระมิดแห่งดโจเซอร์ ซึ่งสร้างขึ้นในสมัยราชวงศ์ที่สาม แห่งอียิปต์ และฟาโรห์แห่งอียิปต์โบราณจำนวนอีกสิบหกพระองค์ก็โปรดให้สร้างพีระมิดที่ซักกอเราะฮ์เช่นกัน ซึ่งขณะนี้อยู่ในสถานะการอนุรักษ์ต่าง ๆ เจ้าพนักงานระดับสูงในสมัยโบราณได้เพิ่มอนุสาวรีย์พิธีศพส่วนตัวในสุสานแห่งนี้ตลอดช่วงสมัยการปกครองของฟาโรห์ ยังคงเป็นสิ่งปลูกสร้างที่สำคัญสำหรับการฝังศพที่ไม่ใช่ของราชวงศ์และพิธีกรรมทางศาสนามานานกว่า 3,000 ปี ทั้งในสมัยปโตเลมีและโรมัน
ทางเหนือขอซักกอเราะฮ์คือ อะบูศีร และทางใต้คือ เดาะฮ์ชูร พื้นที่ที่เริ่มตั้งแต่จากกีซาไปยังเดาะฮ์ชูรได้ถูกใช้เป็นสุสานของชาวเมมฟิสในช่วงเวลาต่าง ๆ และถูกกำหนดให้เป็นมรดกโลกโดยยูเนสโกในปี ค.ศ. 1979 นักวิชาการบางคนเชื่อว่าชื่อ "ซักกอเราะฮ์" ไม่ได้มาจากเทพเจ้าแห่งพิธีศพของอียิปต์โบราณพระนามว่า โซคาร์ แต่มาจากชนเผ่าเบอร์เบอร์ท้องถิ่นที่เรียกว่าบะนี ซักคัร
ตำบลปากเกร็ด

ปากเกร็ด เป็นหนึ่งในสิบสองตำบลของอำเภอปากเกร็ด จังหวัดนนทบุรี และเป็นหนึ่งในห้าตำบลที่อยู่ในเขตเทศบาลนครปากเกร็ด ตำบลข้างเคียง ได้แก่ ตำบลบางพูด ตำบลคลองเกลือ ตำบลบางตลาด ตำบลเกาะเกร็ด และตำบลบางตะไนย์ ใน พ.ศ. 2564 มีประชากรทั้งหมด 36,233 คน
การแบ่งเขตการปกครอง.
ตำบลปากเกร็ดแบ่งเขตการปกครองออกเป็น 5 หมู่บ้าน ได้แก่
แอนโทนี บลิงเคน

แอนโทนี จอห์น บลิงเคน  เป็นนักการทูตและเจ้าหน้าที่รัฐบาลชาวอเมริกัน อดีตรัฐมนตรีว่าการกระทรวงการต่างประเทศคนที่ 71 ระหว่าง ค.ศ. 2022 – 2025 เขาเคยเป็นรองที่ปรึกษาความมั่นคงแห่งชาติระหว่างปี 2013 ถึง 2015 และเป็นรัฐมนตรีช่วยว่าการกระทรวงการต่างประเทศระหว่างปี 2015 ถึง 2017 ภายใต้ประธานาธิบดีบารัค โอบามา
ในสมัยรัฐบาลคลินตัน บลิงเคนมีตำแหน่งในกระทรวงการต่างประเทศและสภาความมั่นคงแห่งชาติระหว่างปี 1994 ถึง 2001 บลิงเคนเป็นผู้สนับสนุนการบุกครองอิรักในปี 2003 ขณะมีตำแหน่งในคณะกรรมาธิการความสัมพันธ์ต่างประเทศของวุฒิสภาสหรัฐระหว่างปี 2002 ถึง 2008 ต่อมาเขาได้รับตำแหน่งรองผู้ช่วยของประธานาธิบดี และที่ปรึกษาความมั่นคงประจำรองประธานาธิบดีระหว่างปี 2009 ถึง 2013
แพ็ก ซอ-อี

แพ็ก ซอ-อี (เกาหลี: ; เกิด 3 สิงหาคม ค.ศ. 1992) เป็นนักแสดงชาวเกาหลีใต้
อาชีพ.
ในปี ค.ศ. 2022 แพ็ก ซอ-อี ได้เซ็นสัญญากับ คิวบ์เอนเตอร์เทนเมนต์
พัชญา เพียรเสมอ

พัชญา เพียรเสมอ (เกิด 18 ตุลาคม พ.ศ. 2539) ชื่อเล่น พีพี เป็นนักแสดงหญิงชาวไทย สังกัดช่อง 7 เอชดี เริ่มเข้าสู่วงการบันเทิงจากการเป็นผู้ประกาศคั่นรายการช่อง 7 เอชดี จากนั้นเธอได้ลงนามสัญญาเป็นนักแสดงสังกัดช่อง 7 เอชดี เธอได้รับโอกาสร่วมแสดงเป็นนางเอกละครก่อนข่าวเรื่องแรกละครรีเมคยอดนิยมเรื่อง "สาวน้อยอ้อยควั่น" รับบท "อ้อยควั่น / กชกร / เจ้านางน้อยส่วยหยง" แสดงคู่กับ พีรวัศ กุลนันท์วัฒน์ ในปี พ.ศ. 2558 ต่อมาเธอมีผลงานละครเรื่อง "สารวัตรเถื่อน" ในปี พ.ศ. 2559 จากนั้นเธอมีผลงานละครกับทางช่อง 7 เอชดี จนถึงปัจจุบัน
ประวัติ.
พัชญา เกิดเมื่อวันที่ 18 ตุลาคม พ.ศ. 2539 เป็นนักแสดงชาวไทย ในสังกัด ช่อง 7 เอชดี เกิดที่จังหวัดราชบุรี สำเร็จการศึกษา โรงเรียนราชโบริกานุเคราะห์ สำเร็จการศึกษาปริญญาตรี คณะสังคมวิทยาและมานุษยวิทยา มหาวิทยาลัยธรรมศาสตร์
เข้าสู่วงการบันเทิง.
พัชญา เธอเริ่มเข้าสู่ในวงการบันเทิงจากการเป็นผู้ประกาศคั่นรายการช่อง 7 เอชดีจากนั้นเธอได้ลงนามสัญญาเป็นนักแสดงในสังกัดช่อง 7 เอชดีเธอได้รับโอกาสร่วมแสดงเป็นนางเอกละครก่อนข่าวเรื่องแรกละครรีเมคยอดนิยมเรื่อง "สาวน้อยอ้อยควั่น" รับบทเป็น "อ้อยควั่น" / กชกร / "เจ้านางน้อยส่วยหยง" แสดงคู่กับ แอมป์ พีรวัศ กุลนันท์วัฒน์ ในปี พ.ศ. 2558 พัชญาเธอได้ถูกนำเสนอชื่อเข้าชิงราง ดาราเดลี่ เดอะ เกรท อวอร์ดส์ ครั้งที่ 5 สาขา นักแสดงหญิงจากละคร เรื่อง "สาวน้อยอ้อยควั่น" (พ.ศ. 2558)
ต่อมาพัชญาเธอมีผลงานละครเรื่อง "สารวัตรเถื่อน" ในปี พ.ศ. 2559 จากนั้นเธอมีผลงานละครกับทางช่อง 7 เอชดี และในปัจจุบันเธอเป็นนักแสดงรุ่นใหม่ได้รับฉายาว่าเป็น "เจ้าแม่นางเอกละครเย็น" และโดยมีกระแสตอบรับจากแฟนละครให้การสนับสนุนเรื่อย ๆ มา เป็นต้น ปัจจุบันเธอเป็นนักแสดงมีชื่อเสียงและรับงานละครหลายเรื่องเป็นต้น
ตำบลกะมัง

ตำบลกะมัง เป็นตำบลหนึ่งในอำเภอพระนครศรีอยุธยา จังหวัดพระนครศรีอยุธยา
ชื่อ.
ตำบลกะมัง ตั้งชื่อตามคลองเล็ก ๆ คือ คลองกะมัง (เรียกอีกอย่างว่า "ไผ่ลิง") ซึ่งไหลผ่านตอนเหนือของพื้นที่ กะมัง (บางครั้งสะกด กระมัง) หมายถึง ปลากระมัง ซึ่งเป็นปลาน้ำจืดที่กินได้จัดอยู่ในวงศ์ปลาตะเพียน
ภูมิศาสตร์.
ถือได้ว่า ตำบลกะมัง เป็นพื้นที่รอบนอกของเกาะเมืองอยุธยา ตำบลข้างเคียง ได้แก่ (จากทิศเหนือตามเข็มนาฬิกา) หัวรอ ไผ่ลิง คลองสวนพลู สำเภาล่ม ด้านทิศตะวันตกติดกับแม่น้ำป่าสัก
พื้นที่ของตำบลกะมังตั้งอยู่บริเวณเชิงสะพานปรีดี-ธำรง (ขาออก)
การปกครอง.
พื้นที่ทั้งหมดของตำบลกะมังอยู่ภายใต้การปกครองของเทศบาลนครพระนครศรีอยุธยา
สถานที่.
วัดที่โดดเด่นที่สุดในตำบลกะมัง คือ วัดพนัญเชิงวรวิหาร
วัดศรีสุทธาวาส (จังหวัดเชียงราย)

วัดศรีสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเวียงป่าเป้า จังหวัดเชียงราย ลักษณะพื้นที่เป็นเนินเตี้ย มีป่าไม้เบญจพรรณล้อมรอบมีพื้นที่เป็นวัดและธรณีสงฆ์ รวม 43 ไร่ 3 งาน 73 ตารางวา
ประวัติ.
วัดศรีสุทธาวาสมีหลายชื่อ ได้แก่ วัดศรีราชคฤห์ (วัดราช) หรือ วัดนอก (นอกเวียง) วัดหลวงราชคฤห์ วัดใหม่ วัดราษฏร์ วัดกิตติวาส วัดเจดีย์สุวรรณ ตามประวัติวัดทั่วราชอาณาจักรของกรมศาสนา ระบุไว้ว่าวัดศรีสุทธาวาสสร้างเมื่อ พ.ศ. 2286 ได้รับพระราชทานวิสุงคามสีมา เมื่อ พ.ศ. 2427 แต่ประวัติการสร้างวัดมีการสร้างจากหลักฐานแผ่นศิลาจารึก ชร.1 จารึกวิหารจันทรอาราม ระบุว่าเริ่มก่อสร้างวันที่ 30 ตุลาคม พ.ศ. 2011 โดยเจ้าหมื่นท้าวลูกหมื่นพลางเงินญาง เจ้าเมืองวังเหนือได้สร้างวิหารขึ้นชื่อว่า "จันทรอาราม" มีพระพุทธรูปสัมฤทธิ์จารึกอักษรโบราณ และมีแนววิหารโบราณเป็นหลักฐานให้เห็นถึงปัจจุบัน สมัยสร้างราว พ.ศ. พ.ศ. 2256–2286 ตรงกับสมัยของพญามังราย สร้างใหม่หลังจากร้างไปหลายปี 
ใน พ.ศ. 2286 ได้สร้างต่อเติมบูรณะไปเรื่อย ๆ จนเสร็จสมบูรณ์ใน พ.ศ. 2297 แล้วก็ร้างไปจนกระทั่ง พ.ศ. 2426 พระครูอุตตมะ พร้อมพระครูยติวัตตวิมล พระยาเทพณรงค์ เจ้าเมืองเวียงป่าเป้า พระขันธเสมาหน่องส่วยโหง่งและลูกศิษย์ ร่วมกันบูรณะสร้างวัด พระพุทธรูปในวิหาร เจดีย์ อุโบสถ หอไตร ธรรมาสน์ และหอสรงบางส่วน ต่อมาเมื่อ พ.ศ. 2464 พระครูยติวัตตวิมล ได้บูรณะปฏิสังขรณ์พระธาตุเจดีย์ซึ่งเหลือแต่ฐานเป็นเจดีย์แบบพม่าขึ้นมาใหม่ สร้างพระประธานในวิหาร และวิหารหลังใหม่ครอบวิหารหลังเดิมครอบพระพุทธรูปประประธาน พ.ศ. 2533–2538 ได้สร้างวิหารหลังใหม่ให้ใหญ่ขึ้นเป็นแบบทรงภาคกลางครอบวิหารหลังเดิมซึ่งชำรุด
อาคารเสนาสนะ.
อาคารเสนาสนะที่สำคัญ ได้แก่หอไตรสร้างเมื่อ พ.ศ. 2446 กรมศิลปากรขึ้นทะเบียนเป็นโบราณตั้งแต่เมื่อ พ.ศ. 2544 ปัจจุบันมีสภาพทรุดโทรมมาก พระธาตุเจดีย์แบบสิบสองปันนา อุโบสถสร้างเมื่อ พ.ศ. 2451 มีมุขสร้างคร่อมบันไดรูปปูนปั้นครุฑแบกนาค ยักษ์แบกนาค และแม่พระธรณีบีบมวยผม ปูชนียวัตถุที่สำคัญคือพระประธานแบบพม่าประดิษฐานในวิหาร อยู่บนฐานชุกชีและที่ฐานมีปูนปั้นเรื่องราวพุทธประวัติและทศชาติชาดก ฝีมือช่างไทใหญ่และสิบสองปันนา
วิสันต์ สันติสุชา

วิสันต์ สันติสุชา (21 มิถุนายน พ.ศ. 2478 - 19 สิงหาคม พ.ศ. 2564) ผู้กำกับภาพยนตร์ ผู้สร้างภาพยนตร์ เป็นผู้สร้างตำนานหนังบู๊จำนวนมากกว่า 50 เรื่อง ให้กำเนิดภาพยนตร์บู๊แอ็คชั่นจำนวนมาก และเป็นผู้ปลุกปั้นนักแสดงจำนวนมากเข้าสู่วงการ เช่น จักร มหาชัย, แสงระวี บุญแสง และ รสริน จันทรา เป็นต้น นอกจากนี้ยังมีผลงานสร้าง-กำกับ มีมากมายหลากหลาย เช่น ชุมแพ, ขุมทรัพย์เมืองลับแล, เพชรผ่าปืน, หัวใจเหล็ก, เลือดแค้นเล็ก นกใน, ภูผาทอง, ดงพญาเสือ, เหยียบถิ่นเสือ, ชุมแพ ภาค 2, ทุ่งผาแดง, เสือใบ, จ้าวนักเลงปืน ฯลฯ นับเป็นคนหนังไทยที่สร้างงาน สร้างคนในวงการภาพยนตร์ไทยไว้มากที่สุดท่านหนึ่งในหน้าประวัติศาตร์ภาพยนตร์ไทย
ประวัติ.
วิสันต์เกิดเมื่อวันที่ 21 มิถุนายน พ.ศ. 2478 ที่อำเภอพนัสนิคม จังหวัดชลบุรี ในปี 2497 ครอบครัวย้ายมาอยู่กรุงเทพ และตั้งร้านขายทองอยู่แถวสี่แยกพรานนก เรียนจบ ป.4 ก็ออกมาช่วยพ่อแม่บริหารร้านขายทอง จนกิจการดีขึ้นตามลำดับ ต่อมาวิสันต์ได้รู้จักกับประทีป โกมลภิส ผู้กำกับชื่อดัง จึงได้เล่นหนังเป็นตัวประกอบในหนังเรื่อง เด็ดดอกฟ้า (2504) และ เมฆมรกต (2505) จากจุดนี้เองทำให้วิสันต์ชื่นชอบในวงการบันเทิง จากนั้นวิสันต์จึงหันมาเป็นผู้ซื้อหนังไปเร่ฉายเรื่องแรกคือ แก้วขนเหล็ก (2514) ได้กำไรมาพอประมาณ วิสันต์จึงตะลุยด้านนี้ต่อทันที เขาซื้อเรื่อง ทอง (2516) ราคาถึง 6 แสนบาท ซึ่งเป็นราคาสูงสุดของหนังไทยที่ซื้อขายกันในตอนนั้น ปรากฏว่า ทอง ทำกำไรให้เขาอีก 6 แสนบาท ทางด้านการเป็นผู้สร้างหนังในตอนแรก มีเพื่อนมาชวนไปร่วมหุ้น ความที่ไม่รู้อะไรเลยด้านการสร้างหนังและยังมีภาระต้องดูแลทองร้านด้วย ทำให้เขาปล่อยให้หุ้นส่วนทำกันไป ผลปรากฏว่าไม่ประสบความสำเร็จทั้ง 2 เรื่อง คือเรื่อง ธารรักไทรโยค (2514) และพี่สาว (2514) หลังจากได้กำไรมาจาก ทอง (2516) วิสันต์เลยตัดสินใจกระโดดมาเป็นผู้สร้างเองอย่างเต็มตัว โดยซื้อเรื่อง คมเคียว (2517) ของเสนีย์ บุษปะเกศ ใช้ชื่อบริษัทว่า สันติสุชาภาพยนตร์ ผลคือหนังคว้าเงินล้าน หลังจากนั้น ผลงานสร้างของเขาก็ประสบความสำเร็จมากมายหลายเรื่อง จนเขาได้รับฉายาว่า ผู้สร้างตำนานหนังบู๊
บั้นปลายชีวิต.
วิสันต์ สันติสุชา เสียชีวิตอย่างสงบด้วยโรคชรา สิริอายุ 84 ปี หลังป่วยติดเตียงอยู่นานหลายปีด้วยอาการพิการทางสายตา และได้จากไปอย่างสงบด้วยโรคชราเมื่อช่วงเช้าวันที่ 19 สิงหาคม 2564 โดยมีพิธีสวดพระอภิธรรม ณ ศาลา 2 วัดศาลาแดง เขตทวีวัฒนา ระหว่างวันที่ 19 - 21 สิงหาคม 2564 และพิธีฌาปนกิจ ในวันอาทิตย์ ที่ 22 สิงหาคม 2564 ณ เมรุวัดศาลาแดง
ดีแลน เดอ บรุคเกอร์

ดีแลน เดอ บรุคเกอร์ เกิดเมื่อวันที่ 5 ธันวาคม พ.ศ. 2540 เป็นนักฟุตบอลลูกครึ่งฟิลิปปินส์-เบลเยี่ยม เล่นในตำแหน่งกองกลาง ปัจจุบันลงเล่นให้กับอยุธยา ยูไนเต็ด ในไทยลีก
เกียรติประวัติ.
 เซเรส–เนกรอส
ดารีอา โดนต์โซวา

อากริพพินา อาร์คาดเยฟนา โดนต์โซวา (เกิด 7 มิถุนายน ค.ศ. 1952) หรือรู้จักกันทั่วไปกันในชื่อ ดารีอา โดนต์โซวา  (ชื่อก่อนแต่งงาน: วาลีซเยฟวา) เป็นนักเขียนชาวรัสเซียและสมาชิกสหภาพนักเขียนรัสเซีย เธอได้รับรางวัลด้านวรรณกรรมมากมายตลอดหลายปีที่ผ่านมา ตามข้อมูลอย่างเป็นทางการของหอการค้าหนังสือในรัสเซีย เธอขึ้นอันดับหนึ่งในบรรดานักเขียนนิยายผู้ใหญ่เกี่ยวกับยอดขายรวมประจำปีของหนังสือที่ตีพิมพ์โดยเธอ ในปี 2015 เธอตีพิมพ์หนังสือและแผ่นพับจำนวน 117 เล่ม ซึ่งหนังสือพิมพ์ของเธอตีพิมพ์ทั้งหมด 1,968 เล่มในรัสเซีย
ครอบครัว.
เธอเกิดเมื่อวันที่ 7 มิถุนายน ค.ศ. 1952 ในครอบครัวผู้กำกับของมอสคอนเสิร์ต ทามาลาโนวาคกี และนักเขียนชาวโซเวียตที่รู้จักกันน้อย (1929 OGPU) อาร์คาดีย์ นิโคเลวิซ วาลีซเยฟ พ่อของเธอมาจากครอบครัวชนชั้นแรงงาน คุณปู่ของเธอทำงานที่โรงงานทอผ้า คุณยายทำหน้าที่เป็นลูกจ้างรายวัน ก่อนเธอจะนั้นเกิดพวกเขาได้หย่าร้างกันก่อน
อิกา ชฟียอนแต็ก

อิกา นาตาเลีย ชฟียอนแต็ก ([ˈiɡa ˈɕfʲɔntɛk]; เกิดวันที่ 31 พฤษภาคม ค.ศ. 2001) เป็นนักเทนนิสอาชีพชาวโปแลนด์ เธอเป็นผู้เล่นที่อายุน้อยที่สุดในสิบอันดับแรกโดยการจัดอันดับของสมาคมเทนนิสอาชีพหญิง (WTA) และมีอันดับสูงสุดอันดับ 1 ของโลก ชฟียอนแต็กเป็นแชมป์ในการแข่งขันเฟรนช์โอเพน ค.ศ. 2020 เป็นผู้เล่นชาวโปแลนด์คนแรกที่คว้าแชมป์รายการแกรนด์สแลม เป็นแชมป์รายการเฟรนช์โอเพนที่อายุน้อยที่สุดตั้งแต่ ราฟาเอล นาดัล ในค.ศ. 2005 และเป็นแชมป์หญิงเดี่ยวที่อายุน้อยที่สุดในรายการแกรนด์สแลม นับตั้งแต่มาเรีย ซาราโปวา ที่วิลเบิลดัน ค.ศ. 2004 เธอขึ้นเป็นอันดับ 1 ของโลกในวันที่ 4 เมษายน 2022 หลังจากจากประกาศเลิกเล่นเทนนิสของแอชลี่ห์ บาร์ตี้ อดีตนักเทนนิสมือ 1 ของโลก ชาวออสเตรเลีย อิกา ชฟียอนแต็กจะกลายเป็นนักเทนนิสชาวโปแลนด์คนแรกที่ขึ้นเป็นมือ 1 ของโลกในประเภทเดี่ยว และเป็นนักเทนนิสชาวโปแลนด์คนที่สองที่ขึ้นเป็นมือ 1 ของโลกในประเภทเดี่ยวและประเภทคู่
ชีวิตในวัยเด็ก.
อิกา ชฟียอนแต็ก เกิดเมื่อวันที่ 31 พฤษภาคม ค.ศ. 2001 ในกรุงวอร์ซอ ตอมัช พ่อของเธอ เป็นอดีตนักพายเรือที่เข้าร่วมการแข่งขันเรือกรรเชียงสี่ส่วนชายในการแข่งขันกีฬาโอลิมปิกที่กรุงโซล ค.ศ. 1988 ดอรอตา แม่ของเธอ เป็นทันตแพทย์จัดฟัน เธอมีพี่สาวคนหนึ่งชื่ออกาตา ซึ่งมีอายุมากกว่าสามปีและเป็นนักศึกษาสาขาทันตกรรมที่มหาวิทยาลัยแพทย์ลูบลิน พ่อของชฟียอนแต็กต้องการให้ลูกสาวเป็นนักกีฬาอาชีพ และต้องการให้เล่นกีฬาเป็นรายบุคคลมากกว่าที่จะเล่นกีฬาเป็นทีมเพื่อควบคุมโอกาสในการประสบความสำเร็จได้ดีขึ้น อกาตาเริ่มต้นจากการเป็นนักว่ายน้ำ แต่เปลี่ยนมาเล่นเทนนิสหลังจากที่เธอมีปัญหากับการว่ายน้ำ อิกาเล่นเทนนิสตามพี่สาวเพราะต้องการเอาชนะเธอและอยากเป็นเหมือนเธอ อกาตาลงแข่งขัน ITF Junior Circuit ใน ค.ศ. 2013 เมื่ออายุได้ 15 ปี แต่หยุดเล่นเนื่องจากอาการบาดเจ็บ อิกาฝึกซ้อมที่แมราวาร์ชาวาเมื่ออายุ 14 ปี ก่อนที่จะย้ายไปที่แลเกียวาร์ชาวาในเวลาต่อมา
ระดับเยาวชน.
ชฟียอนแต็กเคยขึ้นถึงอันดับ 5 ของโลกในระดับเยาชน เธอเริ่มแข่งในรายการ ITF Junior Circuit ในปี 2015 และสามารถคว้าแชมป์ระดับ 4 ติดกันสองรายการในเดือนเมษายนและพฤษภาคม ขณะอายุ 13 ก่อนสิ้นปีเธอขยับไปเล่นในรายการระดับ 2 และได้รองชนะเลิศทั้งประเภทคู่และประเภทเดี่ยว ในรายการ Czech Junior Open เธอเข้าร่วมการแข่งขันแกรนด์สแลมระดับเยาวชนครั้งแรกในปี 2016 ในรายการเฟรนช์โอเพน เข้าถึงรอบ 16 คนสุดท้ายทั้งในประเภทเดี่ยวและคู่ ตามด้วยการคว้าแชมป์รายการ เกรด 1 ที่ Canadian Open Junior Championships โดยการชนะ Olga Danilović ในรอบชิง
ชฟียอนแต็กเริ่มต้นปี 2017 ได้อย่างแข็งแกร่ง เธอคว้าแชมป์ทั้งประเภทเดี่ยวและคู่ในรายการระดับ 1 ที่ Traralgon Junior International แม้ว่าเธอจะตกรอบแรกในออสเตรเลียนโอเพน แต่ในประเภทคู่ เธอสามรรถเข้าถึงรอบชิงชนะเลิศจากการจับคู่กับ Maja Chwalińska โดยแพ้ให้กับคู่ของ Bianca Andreescu และ Carson Branstine หลังจากนั้นเธอได้เข้าชิงรายการระดับ A ที่ Trofeo Bonfiglio แพ้ให้กับ Elena Rybakina เธอจบฤดูการด้วยการเข้าถึงรอบ 16 คนสุดท้ายในรายการ เฟรนช์โอเพน และต้องหยุดยาว 7 เดือนหลังจากการผ่าตัดข้อเท้าขวา
สถิติการแข่งขันอาชีพ.
รางวัล.
<templatestyles src="Col-begin/styles.css"/>
ซ่ง อี้เหริน

ซ่ง อี้เหริน (เกิด 7 พฤษภาคม 1993) เป็นที่รู้จักในชื่อ ไอรีน ซ่ง เป็นนักแสดงหญิงชาวจีนและแคนาดา เธอเป็นที่รู้จักจากบท ซังซัง ในซีรีส์แฟนตาซีประวัติศาสตร์เรื่อง "สยบฟ้าพิชิตปฐพี" (2018)
ชีวิตในวัยเด็กและการศึกษา.
ซ่งอพยพไปแคนาดาพร้อมกับพ่อแม่ของเธอเมื่ออายุแปดขวบ เธอเข้าเรียนในโรงเรียนมัธยมและมหาวิทยาลัยที่นั่นซึ่งเธอเรียนเอกการออกแบบแฟชั่น แต่ต่อมาก็ดร็อปการเรียนเอาไว้
ในปี ค.ศ. 2012, ซ่งกลับมาที่ประเทศจีนและเข้าเรียนที่ สถาบันภาพยนตร์ปักกิ่ง เธอปรากฏตัวครั้งแรกในรายการวาไรตี้ "Day Day Up"
อาชีพ.
ในปี ค.ศ. 2015 ซ่งเปิดตัวการแสดงของเธอในภาพยนตร์โรแมนติกประวัติศาสตร์ "Time to Love" ซึ่งสร้างจากนวนิยายเรื่อง Bu Bu Jing Xin โดย Tong Hua จากนั้นเธอก็แสดงในภาพยนตร์วัยรุ่นเรื่อง "At Cafe 6" และภาพยนตร์กำลังภายใน เรื่อง "ดาบปราบเทวดา" ในปี ค.ศ. 2016
ในปี ค.ศ. 2018 ซ่งโด่งดังจากบทบาทซังซังในละครย้อนยุคแนวแฟนตาซีเรื่อง "สยบฟ้าพิชิตปฐพี"
ในปี ค.ศ. 2019 เธอได้แสดงในซีรีส์วัยรุ่นแนวกีฬาเรื่อง "The Prince of Tennis" และซีรีส์โรแมนติกแฟนตาซีเรื่อง "Flavor it's Yours"
ในปี ค.ศ. 2020 ซ่ง ได้แสดงในละครโรแมนติกเรื่อง "The Best of You in My Mind" และ "Professional Single"
วัดเกาะเจริญสันติธรรม

วัดเกาะเจริญสันติธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเต่า อำเภอเกาะพะงัน จังหวัดสุราษฎร์ธานี เป็นวัดแห่งเดียวบนเกาะเต่า วัดตั้งอยู่บนถนนสายหลักของเกาะเต่า ห่างจากตัวเมืองแม่หาดไปทางเหนือ 300 เมตร เป็นศูนย์รวมของชาวบ้านเพื่อมาทำบุญ ฟังเทศน์ และประกอบพิธีกรรมทางศาสนา นอกจากนี้วัดยังถูกใช้สำหรับเป็นที่ประชุมหรือจัดสัมมนาอีกด้วย ปัจจุบันมีพระอธิการวันนา เปสโล เป็นเจ้าอาวาส
วัดเกาะเจริญสันติธรรม หรือ วัดเกาะเต่า ตั้งวัดเมื่อวันที่ 10 มิถุนายน พ.ศ. 2556 ผู้ขออนุญาตสร้างวัดคือ นายกอบชัย เสาวลักษณ์ ได้รับพระราชทานวิสุงคามสีมา เมื่อ 29 พฤษภาคม พ.ศ. 2560 มีพิธียกช่อฟ้า ผูกพัทธสีมา ฝังลูกนิมิต ระหว่างวันที่ 21–25 พฤษภาคม พ.ศ. 2561 โดยวันที่ 21 พฤษภาคม พ.ศ. 2561 เป็นพิธีเปิดงานผูกพัทธสีมา ปิดทองฝังลูกนิมิตวันที่ 22 พฤษภาคม พ.ศ. 2561 และมีพิธีผูกพัทธสีมา ตัดหวายลูกนิมิต วันที่ 25 พฤษภาคม พ.ศ. 2561 อาคารเสนาสนะที่สำคัญ ได้แก่ อุโบสถ และศาลาการเปรียญ
วัดท่าซุงทักษิณาราม

วัดท่าซุงทักษิณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลไม้ตรา อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 25 ไร่ 
ไม่ปรากฎหลักฐานการก่อสร้างวัดที่แน่ชัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2245 ได้รับพระราชทานวิสุงคามสีมาเมื่อ พ.ศ. 2250 วัดท่าซุงตั้งอยู่ทางทิศใต้ของบ้านช้างใหญ่ซึ่งน่าจะมีความสัมพันธ์กันด้วย อาจเป็นบริเวณที่ขึ้นซุงที่ล่องมาตามแม่น้ำโดยมีช้างชักลากไปใช้งาน
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 16 เมตร สร้างด้วยคอนกรีตและไม้ ศาลาการเปรียญกว้าง 14 เมตร ยาว 34 เมตร สร้างด้วยไม้ กุฏิสงฆ์ จำนวน 14 หลัง เป็นอาคารไม้ 12 หลัง ครึ่งตึกครึ่งไม้ 2 หลัง ศาลาไทยลายทองติดกระจกรอบศาลา หอสวดมนต์ไทยลายทองไม้สักทองทั้งหลัง และฌาปนสถาน ภายในวัดยังมีโรงเรียนประถมศึกษาของทางราชการ และยังมีค้างคาวแม่ไก่นับหมื่นตัวได้เข้ามา อาศัยเกาะอยู่บนต้นไม้ในบริเวณวัดมานานแล้ว ปูชนียวัตถุที่สำคัญ ได้แก่ เจดีย์หลังพระอุโบสถ พระสังกัจจายน์ อายุประมาณ 300 ปี พระพุทธสิหิงค์ อายุประมาณ 200 ปี พระพุทธรูปทรงเครื่อง 80 องค์ และพระประธานในอุโบสถชื่อ "หลวงพ่อเกสร" อายุประมาณ 300 ปี
ประมาณ พ.ศ. 2516 ได้มีการพบกรุพระวัดท่าซุง มีลักษณะเป็นพระพิมพ์ปางสมาธิในกรอบรูปโค้ง เรียกกันว่า "พระกรุหลวงปู่หุ่น" มีลักษณะคล้านพระพิมพ์สมเด็จพระพุฒาจารย์ (โต)
โรงเรียนสาธิตมหาวิทยาลัยราชภัฏนครราชสีมา ฝ่ายมัธยม

โรงเรียนสาธิตมหาวิทยาลัยราชภัฏนครราชสีมา ฝ่ายมัธยม  ตั้งอยู่ในมหาวิทยาลัยราชภัฏนครราชสีมา เป็นโรงเรียนสาธิต สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.)
ประวัติความเป็นมา.
วันที่ 20 มีนาคม 2563 ในการประชุมครั้งที่ 3/2563 ได้ผ่านมติเห็นชอบจากคณะกรรมการบริหารมหาวิทยาลัย และเสนอต่อสภามหาวิทยาลัย เพื่อก่อตั้งโรงเรียนสาธิตมหาวิทยาลัยราชภัฏนครราชสีมา ฝ่ายมัธยม ขึ้นตามแผนยุทธศาสตร์ของมหาวิทยาลัยราชภัฏนครราชสีมา (พ.ศ. 2562-2565) ภายใต้นโยบายของผู้ช่วยศาสตราจารย์ ดร.อดิศร เนาวนนท์ อธิการบดีมหาวิทยาลัยราชภัฏนครราชสีมา 
ตามคำสั่งมหาวิทยาลัยราชภัฏนครราชสีมา ที่ 796/2563 เรื่อง แต่งตั้งคณะกรรมการดำเนินงานขยายโรงเรียนสาธิตมหาวิทยาลัยราชภัฏนครราชสีมา ระดับมัธยมศึกษา มอบหมายให้ รองศาสตราจารย์ ดร.กิติพงษ์ ลือนาม รองอธิการบดีฝ่ายวิชาการ เป็นประธานการดำเนินงานด้านวิชาการ โดยมีจุดเน้นให้นักเรียนมีความเป็นเลิศด้านวิทยาศาสตร์ คณิตศาสตร์ ภาษาอังกฤษ และทักษะชีวิต มีจิตอาสา ทำงานเป็นทีม และมีจิตอนุรักษ์สิ่งแวดล้อม และเป็นแหล่งปลูกฝังนักเรียนมีความคิดสร้างสรรค์และเป็นนวัตกร ตลอดจนเป็นต้นแบบแหล่งฝึกประสบการณ์วิชาชีพครูและบริหารการศึกษาระดับมัธยมศึกษาที่มีมาตรฐานระดับชาติและนานาชาติ และส่งเสริมความสามารถด้านอ่าน คิดวิเคราะห์ คิดอย่างมีวิจารณญาณ คิดสร้างสรรค์ และได้ดำเนินการแต่งตั้งคณะกรรมการจัดทำหลักสูตรโรงเรียนสาธิตมหาวิทยาลัยราชภัฏนครราชสีมา ระดับมัธยมศึกษาตอนต้น และระดับมัธยมศึกษาตอนปลาย 
วันที่ 15 ธันวาคม 2564 ในการประชุมครั้งที่ 2/2564 ได้ผ่านการเห็นชอบหลักสูตรจากคณะกรรมการสถานศึกษาโรงเรียนสาธิตมหาวิทยาลัยราชภัฏนครราชสีมา
วันที่ 24 ธันวาคม 2564 ในการประชุมครั้งที่ 4/2564 ได้ผ่านการอนุมัติแผนการรับและอัตราค่าธรรมเนียมการศึกษา ของนักเรียนระดับชั้นมัธยมศึกษาปีที่ 1 และชั้นมัธยมศึกษาปีที่ 4 จากคณะกรรมการประจำโรงเรียน 
ปีการศึกษา 2565 ให้เปิดรับนักเรียนรุ่นแรก
อำเภอโองาจิ

อำเภอโองาจิ (; โรมาจิ: "Ogachi-gun") เป็นอำเภอในจังหวัดอากิตะ ประเทศญี่ปุ่น ในปัจจุบันมีประชากรประมาณ 18,698 คน มีพื้นที่ 434.32 ตารางกิโลเมตร อำเภอนี้ประกอบด้วยเมืองอูโงะและหมู่บ้านฮิงาชินารูเซะ
สโมสรวอลเลย์บอลชายนครราชสีมา ในฤดูกาล 2006

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2549 หรือ ปี ค.ศ. 2006 เป็นการแข่งขันวอลเลย์บอลในระดับสูงสุดของประเทศไทยเป็นครั้งแรก
ผลการแข่งขัน.
รางวัลบุคคล.
<templatestyles src="Col-begin/styles.css"/>
แม่น้ำจั๋ย

แม่น้ำจั๋ย (เวียดนาม:) เป็นแม่น้ำแม่น้ำทางเหนือของประเทศเวียดนาม มีต้นน้ำในจังหวัดห่าซาง ไหลผ่านจังหวัดหล่าวกาย จังหวัดเอียนบ๊าย และบรรจบกับแม่น้ำโล ในจังหวัดฟู้เถาะ เป็นแม่น้ำระหว่างประเทศ ทั้งต้นน้ำและปลายน้ำอยู่ในเวียดนาม แต่ตอนกลางของแม่น้ำบางส่วนกั้นเขตแดนจีน-เวียดนาม ในทางตอนใต้ของอำเภอหม่ากฺวัน มณฑลยูนนาน ประเทศจีน แม่น้ำจั๋ยมีความยาวทั้งสิ้น 303 กิโลเมตร มีพื้นที่ลุ่มน้ำ 4,527 ตารางกิโลเมตร ช่วงที่ไหลผ่านประเทศจีนมีความยาว 9.1 กิโลเมตร และพื้นที่ลุ่มน้ำมี 1,768 ตารางกิโลเมตร แม่น้ำสาขาในประเทศจีน ได้แก่ แม่น้ำหนานเป่ย์, แม่น้ำไป๋, แม่น้ำเหอผู่ และแม่น้ำต้าเหลียงจื่อ
อ่างเก็บน้ำ.
อ่างเก็บน้ำท้ากบ่ามีความยาวประมาณ 50 กิโลเมตร เป็นส่วนหนึ่งของการสร้างเขื่อนพลังงานไฟฟ้าพลังน้ำท้ากบ่า
อีวันกิว

อีวันกิว  เป็นนิคมประเภทเมืองแห่งหนึ่งในแคว้นเคียฟ ประเทศยูเครน ตั้งอยู่บนฝั่งซ้ายของแม่น้ำแตแตริว เดิมเป็นศูนย์กลางการบริหารของเขตอีวันกิว แต่ในปัจจุบันเขตนี้ถูกรวมเข้ากับเขตวึฌฮอรอด นิคมนี้มีประชากร 10,191 คน (ประมาณการ ค.ศ. 2021)
อีวันกิวตั้งอยู่ทางตอนกลางค่อนไปทางใต้ของเขตวึฌฮอรอด ระหว่างกรุงเคียฟกับเมืองร้างปรือปิยัจ ห่างจากโรงไฟฟ้านิวเคลียร์เชียร์โนบีลไปทางทิศใต้ 68 กิโลเมตร (42 ไมล์) และห่างจากหมู่บ้านดือจัตกือซึ่งเป็นทางเข้าเขตหวงห้ามเชียร์โนบีลประมาณ 32 กิโลเมตร (20 ไมล์) อีวันกิวไม่ได้รับผลกระทบจากภัยพิบัติเชียร์โนบีลมากนักเมื่อเทียบกับเมืองอื่น ๆ
บรอวารือ

บรอวารือ  ก่อน ค.ศ. 1969 เป็นที่รู้จักกันในชื่อ บรอวารี  เป็นนครในแคว้นเคียฟทางตอนเหนือของประเทศยูเครน ตั้งอยู่ในเขตชานเมืองด้านตะวันออกของกรุงเคียฟ และเป็นศูนย์กลางการบริหารของเขตบรอวารือในแคว้นเดียวกัน ประมาณกันว่าใน ค.ศ. 2021 มีประชากร 109,473 คน
บรอวารือเป็นเมืองเก่าแก่ซึ่งได้รับการกล่าวถึงครั้งแรกใน ค.ศ. 1630 ชื่อนครแปลว่า "โรงเบียร์" เนื่องจากเป็นที่ตั้งของโรงงานผลิตเบียร์หลายแห่ง ในคริสต์ศตวรรษที่ 21 บรอวารือกลายเป็นศูนย์กลางการผลิตรองเท้าของยูเครน นอกจากนี้ยังมีศูนย์แพร่สัญญาณทั้งคลื่นยาวและคลื่นสั้นอีกด้วย โรงกษาปณ์แห่งชาติของยูเครนก็ตั้งอยู่ในนครนี้เช่นกัน
วาซึลกิว

วาซึลกิว  เป็นนครที่ตั้งอยู่ริมฝั่งแม่น้ำสตูห์นาในแคว้นเคียฟ ทางตอนกลางของประเทศยูเครน ทำหน้าที่เป็นศูนย์กลางการบริหารของเขตวาซึลกิวสกึย มีประชากร 37,310 คน (ประมาณการ ค.ศ. 2021)
จากแหล่งตั้งถิ่นฐานที่มีประวัติศาสตร์ยาวนานกว่า 1,000 ปี วาซึลกิวได้จัดการปกครองในลักษณะเทศบาลนครมาตั้งแต่ ค.ศ. 1796 เมืองนี้เป็นที่ตั้งของฐานทัพอากาศวาซึลกิวตั้งแต่สมัยสงครามเย็น และในปัจจุบันเป็นศูนย์กลางของอุตสาหกรรมการผลิตเครื่องใช้ไฟฟ้าและเครื่องหนัง
ดนีปรอรุดแน

ดนีปรอรุดแน  เป็นนครในเขตวาซือลิวกาของแคว้นซาปอริฌเฌีย ประเทศยูเครน ได้รับสถานะนครมาตั้งแต่ พ.ศ. 2513 ในปัจจุบันมีประชากร 18,036 คน (ประมาณการ พ.ศ. 2564) และมีท่าเรือหนึ่งแห่งริมแม่น้ำนีเปอร์
แมลีตอปอล

แมลีตอปอล  เป็นนครและเทศบาลในแคว้นซาปอริฌเฌียทางภาคตะวันออกเฉียงใต้ของประเทศยูเครน แต่ในปัจจุบันถูกกองทัพรัสเซียยึดครอง ตั้งอยู่ริมฝั่งแม่น้ำมอลอชนาซึ่งไหลผ่านด้านตะวันออกของนครและไหลลงสู่ชะวากทะเลมอลอชนาซึ่งเชื่อมกับทะเลอะซอฟในที่สุด นครมีประชากรประมาณ 150,768 คน (ประมาณการ ค.ศ. 2021)
แมลีตอปอลเป็นเมืองใหญ่ที่สุดเป็นอันดับที่ 2 ของแคว้นซาปอริฌเฌียรองจากซาปอริฌเฌีย และทำหน้าที่เป็นศูนย์กลางการบริหารของเขตแมลีตอปอล
แมลีตอปอลตั้งอยู่บนจุดตัดของทางหลวงยุโรปสายหลักสองสาย ได้แก่ สาย E58 (เวียนนา–อุฌฮอรอด–เคียฟ–รอสตอฟ-นา-โดนู) และสาย E105 (ชีร์เกอเนส–เซนต์ปีเตอส์เบิร์ก–มอสโก–เคียฟ–ยัลตา) นครนี้ได้รับสมญานามว่า "ประตูสู่คาบสมุทรไครเมีย" เนื่องจากก่อนที่รัสเซียจะเข้ายึดครองไครเมียใน ค.ศ. 2014 นั้น ร้อยละ 80 ของรถไฟโดยสารที่มุ่งหน้าไปยังไครเมียจะผ่านนครนี้ และในฤดูร้อนจะมียานพาหนะสัญจรผ่านนครถึง 45,000 คันต่อวัน
โทโมดาจิ เกมมิตรภาพ

โทโมดาจิ เกมมิตรภาพ (; โรมาจิ: "Tomodachi Gēmu") เป็นซีรีส์มังงะญี่ปุ่น สร้างแนวคิดของเรื่องโดยมิโกโตะ ยามางูจิ เขียนเรื่องและวาดภาพโดยยูกิ ซาโต ตีพิมพ์ในนิตยสาร"เบ็ซซัตสึโชเน็งแมกกาซีน"ของสำนักพิมพ์โคดันชะตั้งแต่เดือนธันวาคม พ.ศ. 2556 ได้รับการดัดแปลงเป็นละครโทรทัศน์และภาพยนตร์ไลฟ์แอ็กชันสองเรื่องฉายในปี พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอโอกูรูโตะ โนโบรุ ออกอากาศตั้งแต่เดือนเมษายนถึงมิถุนายน พ.ศ. 2565
ให้เสียงโดย: จิอากิ โคบายาชิ
รับบทแสดงโดย: เรียว โยชิซาวะ
ให้เสียงโดย: ไดกิ ฮามาโนะ
รับบทแสดงโดย: ยูกิ ยามาดะ 
ให้เสียงโดย: ยูเมะ มิยาโมโตะ
รับบทแสดงโดย: ริโอะ อูจิดะ
ให้เสียงโดย: โทโมฮิโระ โอโนะ
รับบทแสดงโดย: ชิมง โอกูระ
ให้เสียงโดย: ซาโตมิ อามาโนะ
รับบทแสดงโดย: นางิ เนโมโตะ
ทองดีฟันขาว

ทองดีฟันขาว  เป็นภาพยนตร์ไทยแนวแอ็คชั่น - ชีวิต ปี 2560 จาก สหมงคลฟิล์ม อินเตอร์เนชั่นแนล ที่ดัดแปลงจากชีวิตจริงของฮีโร่ในตำนานพระยาพิชัยดาบหัก ทหารผู้ภักดีของสมเด็จพระเจ้าตากสินมหาราช กำกับโดย บิณฑ์ บรรลือฤทธิ์ นำแสดงโดย บัวขาว บัญชาเมฆ , ศรศิลป์ มณีวรรณ์ และ นันทวุฒิ บุญรับทรัพย์ ออกฉายครั้งแรกเมื่อวันที่ 9 กุมภาพันธ์ พ.ศ.2560
เนื้อเรื่อง.
ภาพยนตร์แอ็คชั่นอิงประวัติศาสตร์ "ทองดี ฟันขาว" เล่าถึงความมุ่งมั่นไม่ย่อท้อ ความกล้าหาญ ความจงรักภักดีของ "ทองดีฟันขาว" นักมวยที่มีพรสวรรค์ที่โชคชะตานำพาเขาให้มาเป็นทหารที่จงรักภักดีต่อสมเด็จพระเจ้าตากสินมหาราช และต่อสู้เพื่อปกป้องประเทศเป็นวีรบุรุษของคนไทยที่รู้จักในชื่อ "พระยาพิชัยดาบหัก"
โรงพยาบาลเกษมราษฎร์ ศรีบุรินทร์

โรงพยาบาลเกษมราษฎร์ ศรีบุรินทร์ หรือ โรงพยาบาลเกษมราษฎร์ เป็นโรงพยาบาลที่จังหวัดเชียงราย ในภาคเหนือของประเทศไทย ซึ่งเป็นโรงพยาบาลที่สำคัญแห่งหนึ่งของจังหวัด ก่อตั้งเมื่อ พ.ศ. 2536 โดยกลุ่มโรงพยาบาลเกษมราษฎร์ซึ่งตั้งอยู่ที่กรุงเทพมหานคร
โรงพยาบาลอยู่บนทางหลวงแผ่นดินหมายเลข 1 ในเมืองเชียงราย โดยเป็นโรงพยาบาลที่ให้บริการเต็มรูปแบบตลอด 24 ชม. ซึ่งมี 120 เตียง สามารถให้การรักษาพยาบาลตามปกติ และบริการที่ทันสมัยในความเชี่ยวชาญพิเศษที่หลากหลาย
ชอปปิง คิง หลุย

ชอปปิง คิง หลุย  เป็นละครโทรทัศน์เกาหลีใต้ ที่นำแสดงโดย ซอ อิน-กุก, นัม จี-ฮย็อน, ยุน ซัง-ฮย็อน และ อิม เซ-มี ออกอากาศวันพุธและพฤหัสบดี เวลา 22:00 น. (เวลามาตรฐานเกาหลี) ทางช่องเอ็มบีซีทีวี ตั้งแต่วันที่ 21 กันยายน ถึง 10 พฤศจิกายน ค.ศ. 2016
เรื่องย่อ.
เป็นโรแมนติกคอมมาดี้เกี่ยวกับ หลุยส์ (ซอ อิน-กุก) ทายาทเศรษฐีที่มักใช้เงินซื้อทุกอย่าง อยู่มาวันหนึ่งเขาสูญเสียความทรงจำจากอุบัติเหตุและได้พบกับ บก-ชิล (นัม จี-ฮย็อน) หญิงสาวจากต่างจังหวัด เธอพยายามตามหาน้องชายของเธอที่หายตัวไป ตอนแรกเธอประหลาดใจกับนิสัยการใช้จ่ายของเขา เธอจึงสอนให้เขาซื้อแต่ของจำเป็นหรือของเล็ก ๆ น้อย ๆ ราคาไม่แพง เธอยังได้เรียนรู้ว่าของจำเป็นสำหรับทุกคนมันไม่เหมือนกัน เนื่องจากขึ้นอยู่กับค่านิยมที่หล่อหลอมชีวิตของทุกคน ทั้งคู่เกิดมาเพื่อดูแลซึ่งกันและกันและนำไปสู่ความรักที่ปฏิเสธไม่ได้
 ทายาทคนสุดท้ายที่รอดตายของประธานบริษัท เขาเติบโตขึ้นมาท่ามกลางการเอาอกเอาใจในฝรั่งเศส เขาหันไปบำบัดด้วยการช็อปปิ้งเพื่อบรรเทาความเหงา อยู่มาวันหนึ่งเขาพบว่าตัวเองหลุดเข้าไปอยู่ในกรุงโซลที่พลุกพล่านหลังจากสูญเสียความทรงจำไป
 สาวบ้านนอกจาก จังหวัดคังวอน ที่มีบุคลิกที่อ่อนหวาน แม้ว่าเธอจะไม่รู้เรื่องราวเกี่ยวกับเทคโนโลยี แต่ บก-ชิล ก็มีความว่องไวและปรับตัวเข้ากับสถานการณ์ได้ดี
 ผู้อำนวยการฝ่ายขายของ Gold Group และ Goldline.com เขาเป็นคู่ปรับหัวใจของหลุยส์ ต่อมาเขาตกหลุมรัก มา-รี ลูกน้องของเขาและเพื่อนสมัยเด็กของหลุยส์
 เพื่อนสมัยเด็กของหลุยส์ ผู้รักเขาข้างเดียว ต่อมาเธอก็ตกหลุมรัก จุง-ว็อน เจ้านายของเธอ
งานสร้าง.
ได้มีการวางแผนเขียนบทครั้งแรกในวันที่ 15 กรกฎาคม ค.ศ. 2016 ที่สถานีโทรทัศน์ MBC ในเมือง ซังนัม ประเทศเกาหลีใต้ และเริ่มถ่ายทำในวันที่ 18 กรกฎาคม ซีรีส์เรื่องนี้สร้างจากบทละครตลกโรแมนติกของ โอ จี-ย็อง ซึ่งได้รับรางวัล Excellence Prize จากการประกวด Broadcasting Foundation Scenario Contest ครั้งที่ 7 ซึ่งจัดโดย Broadcasting Contents Promotion Foundation ในปี ค.ศ. 2015 แม้จะมีเนื้อหาธรรมดาทั่วไป แต่ละครเรื่องนี้ก็ได้รับคำชื่นชมทั้งจากแฟนละครและนักวิจารณ์
สถานที่ถ่ายทำฉากปราสาทของหลุยส์ในตอนแรกคือปราสาท Bourron ใกล้กรุงปารีสในประเทศฝรั่งเศส
แองเจลา เดวิส

แองเจลา อีวอน เดวิส (เกิด 26 มกราคม 1944) เป็นนักเคลื่อนไหวทางการเมือง, นักปรัชญา, นักวิชาการและนักเขียนชาวอเมริกัน เธอเป็นอาจารย์ประจำมหาวิทยาลัยแคลิฟอร์เนีย แซนทาครูซ เธอเป็นนักลัทธิมาร์กซิสต์ สมาชิกของพรรคคอมมิวนิสต์สหรัฐ (CPUSA) และเป็นผู้ร่วมก่อตั้งคณะกรรมการแนวร่วมประชาธิปไตยและสังคมนิยม (CCDS) เธอมีผลงานเขียนหนังสือมากกว่าสิบเล่มในประเด็นเกี่ยวกับชนชั้นทางสังคม, สตรีนิยม, ชาติพันธุ์ และระบบเรือนจำของสหรัฐ
เดวิสได้รับรางวัลมากมายรวมถึงรางวัลสันติภาพเลนินจากสหภาพโซเวียต เธอมักถูกอ้างว่าเป็นผู้สนับสนุนความรุนแรงทางการเมืองหลายครั้งในหสรัฐ และเคยถูกวิจารณ์โดยเจ้าหน้าที่ระดับสูงของรัฐบาลสหรัฐ รวมถึงถูกวิจารณ์จากการสนับสนุนสหภาพโซเวียตและรัฐบริวาร เธอได้รับการเสนอชื่อเข้าในหอเกียรติยศสตรีแห่งชาติ และในปี 2020 เธอได้รับการขึ้นชื่อว่าเป็น "สตรีแห่งปี 1971" โดยนิตยสาร "ไทม์" ฉบับ 100 สตรีแห่งปี และในปีเดียวกัน เธอยังได้ขึ้นชื่อเป็น 100 บุคคลผู้ทรงอิทธิพลที่สุดแห่งปีของไทม์
อำเภอกลาง (เทศมณฑลแยซด์)

อำเภอกลางของเทศมณฑลแยซด์  เป็นอำเภอในเทศมณฑลแยซด์ จังหวัดแยซด์ ประเทศอิหร่าน จากสำมะโน พ.ศ. 2549 อำเภอนี้มีประชากร 499,808 คนใน 134,300 ครัวเรือน อำเภอนี้แบ่งออกเป็น 3 เมืองคือแยซด์, ชอเฮดีเย และแฮมีดียอ และมีตำบลเพียง 2 ตำบลคือตำบลแฟฮ์แรจและตำบลแฟจร์
ทะเลสาบซาโรมะ

ทะเลสาบซาโรมะ  เป็นทะเลสาบชายฝั่ง ตั้งอยู่ในอุทยานแห่งชาติอาบาชิริควาซี ใกล้เมืองซาโรมะ คิตามิ ยูเบ็ตสึ กิ่งจังหวัดโอค็อตสค์ จังหวัดฮกไกโด ประเทศญี่ปุ่น เป็นทะเลสาบที่มีขนาดพื้นที่ใหญ่เป็นอันดับสามของญี่ปุ่น และใหญ่ที่สุดในฮกไกโด
วัดนิกรรังสฤษฎิ์

วัดนิกรรังสฤษฎิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านตาขาว อำเภอย่านตาขาว จังหวัดตรัง มีที่ดินตั้งวัดเนื้อที่ 26 ไร่หนึ่งงาน 54 ตารางวา
วัดนิกรรังสฤษฎิ์เดิมวัดนี้มีนามตามชื่อบ้านว่า วัดย่านตาขาว ตั้งวัดเมื่อวันที่ 10 พฤษภาคม พ.ศ. 2471 โดยมีนางพัด ณ พัทลุง ภรรยาหลวงเกษตรสมบัติ เมืองปะเหลียน ในสมัยที่เมืองปะเหลียนยังขึ้นกับการปกครองเมืองพัทลุง โดยนางพัดได้บริจาคที่ดินให้สร้างวัดประมาณ 50 ไร่ ได้รับพระราชทานวิสุงคามสีมาเมื่อวันที่ 1 ธันวาคม พ.ศ. 2471 เขตวิสุงคามสีมากว้าง 40 เมตร ยาว 80 เมตร วัดนี้ได้มีการพัฒนาสืบต่อมาโดยลำดับ จนได้รับการยกย่องให้เป็นวัดพัฒนาตัวอย่างจากกรมศาสนาเมื่อ พ.ศ. 2511 ด้านการศึกษาทางวัดได้เปิดสอนพระปริยัติธรรมตั้งแต่ พ.ศ. 2491 โรงเรียนพุทธศาสนาวันอาทิตย์เปิดสอนตั้งแต่ พ.ศ. 2510 รวมถึงยังมีโรงเรียนมัธยมสามัญของวัดเปิดสอนตั้งแต่ระดับชั้นอนุบาลจนถึงชั้นมัธยมศึกษาปีที่ 6 และมีหน่วยอบรมประชาชนประจำตำบลตั้งอยู่ที่วัด
พลเอกเกรียงศักดิ์ ชมะนันท์ อดีตนายกรัฐมนตรีได้มาประกอบพิธียกช่อฟ้าอุโบสถหลังใหม่เมื่อ พ.ศ. 2522 และสมเด็จพระสังฆราชเจ้า กรมหลวงชินวราลงกรณเสด็จมาที่วัดนี้เมื่อ พ.ศ. 2523